Пахтада айб йўқ… « Ўзбекистон Халқ Ҳаракати\nПахтада айб йўқ…\n28 September 2013 - 16:51\nПахта гуллади… Қачонлиги эсимда йўқ, йўлда кетаётиб, бир гул дўконида пахталари оппоқ очилган ғўза тупларига кўзим тушди. “Миср пахтаси” дейишди. Икки тупини сотиб олдим. Уйга келтириб, сувсиз тувакка солдим, рўпарамга қўйиб, хаёл суриб ётдим…”Қани энди юртимизда ҳам пахталар шундай…гул ўрнини босадиган даврлар келса…”\nБирданига хаёлимда фикр уйғонди… “Шунинг чигитини тувакка экиб қўйсам нима бўларкин…”\nҲар ҳафта бир – икки марта, эсимга тушганда сув қуйиб турдим.\nҚарангки, орадан кўп ўтмай, тувакда қўшқулоқ ғўза кўринди…\nҲарзамон сув бериб турабердим.\nОрадан қанча вақт ўтганини билмайман.\nБугун узоқдан қараб, анча бўй тортиб қолган ғўза бутоқчасида бир оқ нуқтага кўзим тушди…\nЯқин келиб қарасам, кўзимга кўринган оқ нуқта, ғўза гули экан…\nАвстрияда, деразам тагидаги тувакка экилган пахтам гул очибди!\nҚизиқ эмасми ?!\nПахта – фойдали ўсимлик. Гул ўрнида кўрсангиз ҳам, ҳосилини олиб, фойдалансангиз ҳам бўлади. Барча ўсимликлар каби, унда ҳам гуноҳ йўқ.\nУни гуноҳга, гуноҳкорга, ҳалқимиз бошидаги фожеаларга айлантираётганлар – одамлар.\nТўғрироғи, бугунги сиёсий муҳитни юзага келтираётган одамлар.\nҲукумат тепасига зўровонлик билан келиб олган ва ўрнини бўшатгиси келмаётган ваҳший диктатор ва унинг атрофида ўралашиб юрган манфаатпараст тўдалар…\nУлар ўзлари олиб бораётган ёвузона сиёсатлари оқибатларини билмайдиларми?\nВа оқибатда ўзларининг тақдирлари нима бўлишини ўйламайдиларми !\nЮртга қилинган ёвузлик қачон яҳшилик билан тугабди?!\nҲечқачон диктаторлик юзага келтирган фожеали ҳолат уларга доимий омад бўлиб қолмайди !\nНаҳотки бу ҳақда ҳеч бўлмаса бир дақиқа ўйлаб кўрмайдилар…\nЁ билиб – билмаганга оладиларми ?\n“Бу ҳам ўтиб кетади” деб ўйлайдиларми ?!\nЙўқ, шундайгина ўтиб кетмайди.\nЭнди ўтса ҳам – қасос билан ўтади…\nЖиноятларга қўл уриб қўйдилар…\nЖиноят учун эса – эртами – кечми, жавоб беришлари керак!


Петербургда ўзбекистонлик 22 ёш йигитни метро поезди босиб кетди 10.01.2017 | Рукн: Ўзбекистон, Янгиликлар | Муаллиф: diydor Петербургдаги метрода 10 январда бахтсиз ходиса юз берди. Йўловчи “Александр Невский майдони” бекатидаги метро рельсига тушиб кетган. Бу ҳақда метрополитен матбуот хизмати маълум қилди. Эркакни юқорига чиқаришган.\nЎша заҳотиёқ интернетда рельсларга йиқилган йўловчи ҳалок бўлганлиги ҳақида маълумот пайдо бўлган. “Ҳозиргина ўтдим, жасад пакетда ётибди-юқорида шифокор ва “тез ёрдам” машинаси турганди”…”2 нафар шифокор, полиция ходимлари, улар қонга беланган жасадни кўздан кечиришмоқда”…”Жасадни кўрдим-жуда катта қон қўлмаги, унинг ёнида рус бўлмаган, ўзбекми ё тожикми югуриб, телефонда нималарнидир деб, йиғлаётганди”,-ёзишади блогларда шаҳарликлар. Аниқланган маълумотларга кўра, ҳалок бўлган инсон-Ўзбекистон фуқароси.\nРасмий метрополитен матбуот хизмати:\nЁш йигит “Александр Невский майдони” станцияси рельсларига тушиб кетган. Уни поезд босиб кетмаган. Эркакни олиб чиқишганда, у ҳали тирик эди, кейинроқ у вафот этди-у оғир жароҳатлар олганди. Ҳалок бўлган йигит ёш бўлиб, у тахминан 22 ёшда бўлган. Фожиа қай йўсин содир этилгани аниқланмоқда. Бироқ у қасддан қилинмаган. Бу йўналишдаги поездлар қатнови 20 дақиқага тўхтатилган. Воқеа шоҳиди шундай дейди: «Рельсларга тушиб кетган йигитни босиб кетган поезд ичида эдим. Поезд сигнал бергани йўқ, биз кескин тўхтаганимиз ҳам йўқ. Вагонлардан чиқишга қўйишмади. Жабрланган одам бизнинг вагон тагида эди. Одамлар поезд тагига қараб, оғизларини ёпишарди, ходимлар югуриб келишди. Эшиклар очилиб, биз чиқа бошладик. Одамлар “У бу ерга қай йўсин тушиб қолди?”, деб бир-бирларидан сўрашарди.\nМавзуга алоқадор бошқа янгиликларРабиул аввал ойидамиз: Пайғамбаримиз Муҳаммад (с.а.в.) қачон туғилганлар?Ҳайрия қилинган 10 тонна олтин ва Макка ҳақида энг қизиқ фактларЎзбекистонликни поезд тагига итарган жиноятчи қўлга олиндиЖаҳон чемпионига давлат томонидан берилган уй бировники бўлиб чиқдиСПОРТ билан шуғулланиш учун 10 сабабИчки ишлар вазирлиги томонидан ман қилинган жамоа ва “ичак узар” фактларШ. Мирзиёев: «Рақамлар одамларнинг ташвишлари билан ҳеч бир мутасадди раҳбар астойдил шуғулланмаётганини кўрсатмоқда.»\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:20 + двенадцать = Энг кўп ўқилганлар


Iyun 2013 – Самарқанд – Ер юзининг сайқалидир…\nOy: Iyun 2013\nМуқаддас сув(Замзам суви)нинг сирлари…\n30/06/2013 02/05/2014 admin\nЖаҳон Соғликни Сақлаш Жамиятининг (инглизча қисқатирилган исми:WHO) ҳисоботларига кўра, жаҳоннинг энг соғлиқли сувларидан бўлган замзам сувининг сиру асрори , замонамизнинг бутун технологик ривожланишига қарамасдан бугунгача ечилмасдан қолмоқда. Булоғи топилмаган бу сувнинг денгиздан 80 километр узоқда бўлиши ва атрофида бошқа ҳеч бир қудуқ йўқлигига қарамасдан, қуриб қолмаётган бу сув уни тадқиқ қилаётганларни ҳайрон қолдириб келмоқда. Фақатгина 1,5 метр чуқурликдаги қудуқдан ҳаж мавсумида миллионларча кишилар эҳтиёжларини қондирадилар ва турли мамлакатларга тонналарча сув олиб кетилади. Бироқ сув сатҳида озгина бўлса-да озайиш, пасайиш сезилмайди. Овропанинг лабораторияларида ўтказилган тадқиқотларда аниқланишига қараганда, бу сувнинг таркибида олтингурут…\nБош бўш бўлса… Кишининг боши бўш бўлса, бекорчи хаёлга толар, Агар унинг чўнтаги бўш бўлса, қарар-да оғзини ялар.\nҲақиқат қаерда бўлса уни топинг, Мевали дарахт каби ҳосилли бўлинг.\nСузувчи ороллар …\nДенгиз, кўл ва оқар сувларда оқимнинг ёки шамолнинг таъсирида ҳаракатда бўладиган қуруқлик бўлаклари бўлади. Қуруқликнинг ана ўшандай бўлаги сузувчи ороллар деб юритилади. Дунёдаги ўшандай ороллардан бир қаторлари шулардир: 1. МексиконингХочимилко кўлидаги Чинампас номли орол. 2. Италияда Рим яқинидаги кўл устида сузиб юрувчи бир орол. Бунинг майдони 1 кв километрни ташкил этади. 3. Перунинг Пуно шахридаги Тикикака кўлида сузиб юрувчи Урос исмли оролдир. 4. Тинч океанинниг Калифорния ҳавзасидаги бир орол. Бундай ороллардан бир нечаси Туркияда мавжуд экан: 5. Сўлхон районининг Хонзаршоҳ қишлоғидаги Оқсоқол кўли ўртасида учта сузувчи ороллар бор. Уларнинг устида…\nИймонсизнинг аҳволи … Олов бўлмаган ердан албат, тутун чиқмас, Иймонсиз бўлганларнинг ташвиши ҳеч битмас.\nЖониворлар оламида … Бу инстинктми?\nБол(асал)ариларининг бир уясида 50 мингта арилар бўлади. Улар шунча кўп бўлишларига қарамасдан ниҳоятда жиддий ва кескин интизомга амал қилиб яшашадилар. Ақлли махлуқ ҳисобланган одамларнинг орасида асалариларининг интизомидек тартибли бирорта жамоани учратиб бўлмайди. Ариларнинг иш, меҳнат фаолиятлари ҳам кишини ҳайратга солади. Ҳар бир ари уясига ҳар куни ўзининг оғирлигидан кўпроқ асал келтиради. Ўз умри давомида ярим килога яқин асал ташийди. Бу ишни бажариш учун 37 минг марта учади ва 30 миллион километрга яқин йўл босади. Катагидан чиққан замон километрларча узоқликдаги гулни топишни мўлжаллаб учади. Гулдан керакли қисмини сўриб уясига келтиради. Қизиғи…\nCuriosity Марсда скелетни расмга туширди.\n10/06/2013 08/11/2013 admin\nМана шу адресда: http://livesmi.com/science/7251-curiosity-sfotografiroval-skelet-na-poverhnosti-marsa,full.html?fr=f3&28 сарлавҳадаги каби хабарни учратдик. Бу маълумот билан қадрли сайт ўқувчиларимизни таништириб қўйишни лозим кўрдик. Марҳамат танишинг: Жорий йилнинг 19-февралида YouTube – га бир видео қўйилди. Уни жойлаштирганларнинг тасдиқлашларига қараганда бу расмни америкаликларнинг марсда юрувчи Curiosity аппарати қайд қилган. Бу аппарат вақти-вақти билан ерга қизиқ-қизиқ расмлар юбориб турибди. Улар кўпинча ер юзидаги олимларни ўйлашга мажбур этмоқда. Агар бу сафарги юборилган расмнинг ҳақиқати тасдиқланса, ҳақиқатан ҳайрон қоларлик бир воқеа бўлади. Бу сафарги расмни томоша қилаётганлар, уни калтакесакнинг скелети деб ҳисоблашмоқдалар. Аммо НАСА расмни изоҳлашдан бош тортиб турибди. Албутта…\nҲамма ишинг бўлсин ярарли, Ҳеч кимга бўлмасин зарарли! Охири фалокат бўлади, Берсанг аччиқла қарорни!


Кулиб-кулиб уйсиз қолди: "Наша Russia" актёри кўчада яшамоқда\n15:52 23 Апрел 2019\n© Foto : Comedy Club Production\n16:43 16.09.2018 Ҳавола олиш\n"Наша Russia" телекўрсатувида “Жамшут” ролини ижро этган актёр кўчада яшамоқда.\nТОШКЕНТ, 16 сен – Sputnik. Россияда оммавий бўлган "Наша Russia" телекўрсатувида “Жамшут” ролини ижро этган актёр Валерий Магдьяш Ессентуки вокзалида яшамоқда, деб хабар қилди "Россия-1" телеканали.\nУшбу ҳажвий кўрсатувга суратга тушганига қадар, келиб чиқиши Молдовалик бўлган актёр Москвада бир хонали квартирада яшаган. Телекўрсатув оммавий бўлган сари актёр кўпроқ пул ишлаб топа бошлаган – ҳар бир суратга олиш куни учун минг доллар атрофида маош олган.\n"Бир йил давомида бироз маблағ жамғарган актёр, каттароқ турар жой харид қилиш мақсадида, ўзининг бир хонали квартирасини сотади ва барча пулларни олиб банк томон йўл олади, лекин йўл йўлакай кимдир унинг бошига темир труба билан уриб тунаб кетади", - дейилган хабарда.\nЎзига келган актёр бир амаллаб поездда Кавказга етиб олади. Ессентуки вокзалида бир неча кун яшаганидан сўнг уни Татьяна Ванчугова исмли аёл таниб қолиб уйига таклиф қилади.\n67 ёшли актёр аёлнинг меҳрибонлиги эвазига унинг уйини бепул ремонт қилиб беради. Айни дамда Магдьяш Кавказские Минеральные воды шаҳрида болалар театр студиясида дарс бермоқда ва Москвага қайтишни орзу қилмоқда.\nХонанда МакSим ЙТҲда жароҳатланди - фото\nМакSим машинаси аэропортга кетаётганда ЙТҲга учради.\nМаэда Ацуко — таниқли япон актрисаси ва хонандаси. 2005-2012 йилларда «АКБ48» гуруҳ таркибида фаолият олиб борган.\n15:50Хонанда МакSим ЙТҲда жароҳатланди - фото\n15:24Президент йиғилишида ухлаб қолган қирғизистонлик раҳбарлар видеога олинди\n15:21Таниқли япон актрисаси Ўзбекистоннинг Япониядаги туризм элчиси этиб тайинланди\nПрезидент йиғилишида ухлаб қолган қирғизистонлик раҳбарлар видеога олинди


01:14 / 03.07.2015 | Abduqodir Hamroqulov | 1618\nАссалому алайкум! Биз Россиянинг Челябинск шаҳрида ишлаймиз. Намозларимизни шу шаҳарнинг диний идораларида (ҳанафий мазҳаби) чиқарилган вақтларда ўқиймиз. Боидод-2:35, қуёш-4:15, пешин-13:20, аср 19:58, шом 21-:38, хуфтон -23:18да. Шу берилган вақтларда асрнинг вақти кирганда яъни 19:58 да соя ўзига беш баробар бўлмоқда. Биз ушбу сайтларда ўқиганмиз асрнинг вақти соя ўзига икки баробар бўлганда киради. Бу ердаги имомлар “ҳамма намозини шу вақтларда ўқийди” дейишди. Илтимос шу масалага ойдинлик киритиб берсангизлар.\nВа алайкум ассалом! Ибн Аббос розияллоҳу анҳумодан ривоят қилинади:\nШариатимизда намоз вақтлари шулардан иборат. Шу вақт кириши билан намоз ўқиш жоиз бўлади. Қайсидир мамлакат омманинг ҳолатини ҳисобга олиб намоз вақтларини белгилаши бошқа нарсадир. Масалан бизда пешинни қишда ҳам ёзда ҳам соат бирда ўқилади. Ҳолбуки қишда ўн икки яримларда вақт кирган бўлади. Бу омманинг ҳалатидан келиб чиқиб белгиланган. Намознинг вақти кириши билан ўқиш Аллоҳ таолонинг ҳаққидир. Ўзларига малол келмайдиган, қийналмайдиган вақтларда ўқиш банданинг ҳаққидир. Аллоҳ таоло карим, банда ожиз бўлганилиги туфайли Аллоҳ таоло бандаларга осон бўлган вақтларда ўқишни мустаҳаб қилган. Масалан бамдод вақти субҳи содиқ кириши билан бошланади. Лекин Аллоҳ таоло бандаларнинг уйқудан туришлари каби ҳолатларидан келиб чиқиб, жамоат билан тонг ёришганда ўқишларини мустаҳаб қилган. Ёзнинг иссиқ кунларида кунни совутиб ўқиш мустаҳаб. Аёллар жамоат бўлмаганлари учун уларга ҳар бир намозни вақти киришлари билан ўқишлари мустаҳабдир. Валлоҳу аълам.\nҚунут дуосини ёддан билмаса..........\nҚазо намозлари ва намоздаги саловатлар\nНамоз ёки илм талаб қилиш


Сурхондарёда чегарани ноқонуний кесиб ўтган афғонистонлик оғуфуруш қўлга олинди - 29.09.2021, Sputnik Ўзбекистон\nСурхондарёда чегарани ноқонуний кесиб ўтган афғонистонлик оғуфуруш қўлга олинди\nТинтув қилинган афғонистонликдан 9 килограмм 84 грамм опий гиёҳвандлик моддаси мусодара қилинди. 29.09.2021, Sputnik Ўзбекистон\nТОШКЕНТ, 29 сен – Sputnik. Ўзбекистон ҳудудига Амударё орқали ноқонуний ўтган Афғонистон фуқароси қўлга олинди. Бу ҳақда “Ўзбекистон 24” телеканали сюжетида маълум қилинди.ДХХнинг Сурхондарё вилояти бўйича ходимлари ҳамда Чегара қўшинлари ҳарбий хизматчилари томонидан тезкор тадбир ўтказилган. Унда Ўзбекистон ҳудудига Амударё орқали ноқонуний ўтган Афғонистон фуқароси қўлга олинган.Текширув пайтида унинг ёнидан 9 килограмм 84 грамм оғирлигидаги опий гиёҳвандлик моддаси борлиги аниқланган. Гиёҳванд моддалари процессуал тартибда расмийлаштириб олинган.Эслатиб ўтамиз, Ўзбекистонда 2020 йилда гиёҳвандлик воситалари билан боғлиқ 53 та ҳолатларда 55 нафар чет эл фуқаролари ушланган. Шулардан 23 нафари, яъни деярли ярми Афғонистон фуқаролари.\nгиёҳванд моддалар, давлат хавфсизлик хизмати (дхх), сурхондарё вилояти\nТинтув қилинган афғонистонликдан 9 килограмм 84 грамм опий гиёҳвандлик моддаси мусодара қилинди.\nТОШКЕНТ, 29 сен – Sputnik. Ўзбекистон ҳудудига Амударё орқали ноқонуний ўтган Афғонистон фуқароси қўлга олинди. Бу ҳақда “Ўзбекистон 24” телеканали сюжетида маълум қилинди.\nДХХнинг Сурхондарё вилояти бўйича ходимлари ҳамда Чегара қўшинлари ҳарбий хизматчилари томонидан тезкор тадбир ўтказилган. Унда Ўзбекистон ҳудудига Амударё орқали ноқонуний ўтган Афғонистон фуқароси қўлга олинган.\nТекширув пайтида унинг ёнидан 9 килограмм 84 грамм оғирлигидаги опий гиёҳвандлик моддаси борлиги аниқланган. Гиёҳванд моддалари процессуал тартибда расмийлаштириб олинган.\nЭслатиб ўтамиз, Ўзбекистонда 2020 йилда гиёҳвандлик воситалари билан боғлиқ 53 та ҳолатларда 55 нафар чет эл фуқаролари ушланган. Шулардан 23 нафари, яъни деярли ярми Афғонистон фуқаролари.


«Flowers Garden» – декоратив ўсимликлар етиштирувчи Ўзбекистондаги йирик компания!\n12:30 / 05.10.2020\n2018 йилда «Flowers Garden» компанияси декоратив ўсимликларни етиштириш бўйича улкан қадам ташлади. Қисқа вақт ичида компания мавсумий гуллар ва буталарни етиштириш бўйича Ўзбекистондаги энг йирик ишлаб чиқарувчига айланишга муваффақ бўлди. Туркия, Швеция, Литва ва Голландия каби хорижий давлатлар томонидан «Flowers Garden» учун ўсимликлар ва ўғитлар етказиб берилади.\nБиз учун навбатдаги қадам бу иссиқхонани ўзгартириш лойиҳаси бўлиб, у 2019 йил февраль ойида якунланиб, катта фойда келтирди. Замонавий иссиқхонада бошқа мамлакатлардан келган 500 дан ортиқ малакали ходимлар ва мутахассислар ишлайди, ҳар бир ўсимликка бизнинг ходимларимиз ўз меҳр-муҳаббатларини бағишлаб меҳнат қилишади. «Flowers Garden» кўргазма залида сиз декоратив гуллар, буталар ва дарахтларнинг кенг ассортиментини кўришингиз мумкин, дўкон ходимлари боғингизни ёки уйингизни безатувчи ўсимликларни танлашда сизга ёрдам беришади. Компания ўз мижозларини ўйлаб, ўсимликларни етказиб бериш, экиш ва кейинги парваришлаш ишлари бўйича хизматларни тақдим этади.\n2020 йилда «Flowers Garden» аҳоли учун янги экологик «Flowers Garden Park» дам олиш мажмуасини яратди. 49,2 гектар майдонни ўз ичига олган ушбу боғда болалар учун аттракционлар, дам олиш жойлари, спорт майдончалари ва хиёбонлар мавжуд. Компаниямиз йилдан-йилга ривожланиб, юртимиз ва аҳолимиз фаровонлиги учун катта мақсадларни қўйиб ишонч билан фаолият юритмоқда.\nМанзил: Сергели тумани, Ўзар кўчаси, 78 уй.\nМанзил: Учтепа тумани, Саккокий кўча, ТҲАЙ, 66А (мўлжал: Ўрикзор бозори).\n«Flowers Shop» ва «Flowers Garden Showroom» дўконларида гулларни етказиб бериш хизмати орқали харид қилишингиз мумкин.\nКорхонанинг расмий сайти fshop.uz орқали бошқа турдаги гуллар билан батафсил танишиб чиқишингиз мумкин.\nТелефон: +99895 501 22 22


Билим учун – Қозоғистонга - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nБилим учун – Қозоғистонга\nҚозоғистонда таълимий туризм. Республика бу йўналишни ривожлантириш учун катта имкониятларга эга. Хорижлик талабалар тобора кўпроқ мамлакатимиз олий ўқув юртларини мақбул кўряпти. Нафақат МДҲ мамлакатлари, балки Венгрия, Франция, Италия, Россия, Туркия, Ҳиндистондан ҳам ёшлар таълим олиш учун келяпти. Яқинда Кўкшетауга тиббиёт соҳасида ўқиш учун бир гуруҳ ҳиндистонлик ёшлар келишди. Қозоғистонда 5 йил таълим олгач, улар ўз ватанида интернатурадан ўтади. Шу кунларда Кўкшетау университетида 27 та ҳинд талабадан ташқари 7 нафар қўшни давлатлардан келган талабалар таълим олмоқда. Йил ўтган сайин улар сафи тўлиб боради.\nТАНВИР КХАН, ТАЛАБА:\n– Бу ерда ҳамма нарса менга ёқади. Шаҳар ҳам, таълим даргоҳи ҳам. Устозларимиз жуда ажойиб. Ҳозирча ҳеч қандай муаммолар йўқ. Таълимни тугатгач, Ҳиндистонга қайтмоқчиман, малакали врач бўлиш орзуйим бор.\nСВЕТЛАНА МУРАТБЕКОВА, ДЕКАН:\n– Декабрь ойи ниҳоясида яна бир гуруҳ талаба келишини кутяпмиз. Жорий йилда бизда жами 50-70 хорижлик талаба бўлади. Келаси йили бундай талабалар сони 70-100 нафаргача етиши кутилаяпти. Бизда инглиз тилида лекция ўқий оладиган юқори малакали ўқитувчилар етарли.\nХорижлик ёшлар Қозоғистон олий ўқув юртларини танлашяпти


05 март 2021, Тошкент вақти: 09:09\nЎзбек ишчиларнинг сўзларига қараганда, шу куни кечқурун маҳаллий эркаклардан уч нафари маст ҳолда келиб, улар билан жанжал қўзғаган. Ҳужум қилувчилар калтаклар билан қуроллангани сабабли ўзбеклар уларга қаршилик кўрсата олмаган. Қаттиқ калтаклаш оқибатида гастарбайтерлардан беш нафари жиддий жароҳат олиб, шифохонага ётқизилган. Бу каби ҳолатлар илгари ҳам такрорланган. Ферма раҳбарияти сўнгги ҳолат бўйича ички ишлар бўлимига мурожаат этган.\nСвердлов вилояти ички ишлар бошқармаси матбуот хизмати ходимининг “Озодлик” мухбирига маълум қилишича, мазкур жиноятни содир этган уч киши ҳибсга олинган ва уларга нисбатан жиноят иши қўзғатилган. Ҳужум қилганлардан бири илгари судланган шахсдир. Бу жиноят миллатчилик эмас, балки безорилик ҳисобланади. Ўзбеклар эса фермада тегишли ҳужжатларсиз, яъни ноқонуний ишлаган.\nҲозир Россияда юз минглаб ўзбек гастарбайтерлари меҳнат қилади. “Озодлик” радиоси уларга нисбатан содир этилаётган жиноятлар юзасидан илгари ҳам бир неча марта хабар берган эди.\nЎзбекистон расмийлари уларни ҳимоя қилиш ҳақида сўралганда доимо бир гапни такрорлайди: “Бу шахслар Россияга ўз ихтиёри билан кетган ва уларнинг аксарияти миграция ҳужжатларига эга эмас. Шунинг учун уларнинг ҳуқуқларини ҳимоя қилиш имконияти чекланган”.\nХўш, нега ўзбеклар Россияда қонуний асосда ишламайди?\nМосквадаги “Мемориал” инсон ҳуқуқлари ташкилотининг Фуқаролик кўмаги қўмитаси мутахассиси Светлана Ганушкинанинг таъкидлашича, ҳозир Россияда вазият шундайки, иш берувчи гастарбайтерни ёллаш учун ҳукуматдан қонуний рухсат олиши қийин. Хорижлик ишчи меҳнатидан ноқонуний фойдаланганлик учун жазо эса жуда енгил. Шунинг учун иш берувчи гастарбайтерни қулдек ишлатишни маъқул кўради.\nС.Ганушкинанинг билдиришича, гастарбайтерлар маҳаллий ишчининг ярим ойлигига ишлашга ҳам рози. Шунга қарамай, уларга маош ўз вақтида берилмайди. Бунинг устида ёлловчи ва милиция ўзаро келишиб, гастарбайтерларга берилган маошни ҳам тортиб олиши кўп кузатилади.\nЎзбеклар Россияда дуч келаётган яна бир муаммо рус ёшларининг уларга нисбатан шовинистик муносабатидир.\nС.Ганушкина бундай ҳолатлар юзасидан қуйидагича фикр билдирди:\n“Биласизми, бизда (гастарбайтерларга) муносабат, албатта, ҳар хил. Ксенофобия кун сайин авж олиб боряпти. Вазиятнинг мунтазам оғирлашиб бораётганини кўряпмиз. Ҳокимият эса бунга қарши умуман курашмаяпти. Шунинг учун ҳам гастарбайтерлар Россияда катта хавф остида қолмоқда. Яқин орада Россия бориш хавфли бўлган мамлакатга айланиб қолади”.\nРоссияда қанча хавф кутиб турганига қарамай, ўзбекистонлик гастарбайтерлар бу мамлакатга бораверади. Чунки, жамиятшуносларнинг таъкидлашича, ўз юртида меҳнатига яраша ҳақ олмас экан, уларнинг оқимини тўхтатиб қолиш қийин.\nЎзбекистон ташқи ишлар вазири ўринбосари Илҳом Неъматовнинг МДҲ мамлакатлари раҳбарлари Остонадаги саммитда миграция ҳақида шартнома тузишга келишиб олгани ҳақида маълумот бергани эса гастарбайтерларнинг кўкрагига шамол тегишига умид уйғотади.


Олий Мажлис Қонунчилик палатаси депутати Акмал Умирзоқов ўзининг "Facebook" саҳифасида Тошкент пропискаси Ўзбекистон фуқароларининг Конституцияда белгиланган эркин ҳаракатланиш ҳуқуқини чекламаслигини айтган, дея хабар қилмоқда Turon24.\nДепутатнинг фикрига кўра, давлат фуқароларнинг бир жойдан иккинчи жойга кўчишига "қонунда белгиланган тартибда чеклашлар киритиши мумкин".\n"Бунинг асосий сабаби, – деб ёзади депутат, – Ўзбекистон БМТ Бош Ассамблеясининг 1966 йил 16 декабрдаги 2200 А (21)-сонли резолюцияси билан қабул қилинган ва 1976 йил 23 мартда кучга кирган Фуқаролик ва сиёсий ҳуқуқлар тўғрисидаги пактга 1995 йил 28 сентябрда қўшилганидир. Ушбу пактнинг 12-моддасига мувофиқ:\n2. Ҳар бир киши ҳар қандай мамлакатни, жумладан, ўз мамлакатини тарк этиш ҳуқуқига эга.\n3. Юқорида қайд этилган ҳуқуқлар ҳеч қандай чеклаш объекти бўлиши мумкин эмас, қонунда назарда тутилган давлат хавфсизлигини, жамоат тартибини, аҳоли саломатлиги ёки маънавиятини ёки бошқаларнинг ҳуқуқ ва эркинликларини муҳофаза қилиш учун зарур бўлган ва ушбу Пактда эътироф этилган бошқа ҳуқуқларга мос келадиган чеклашлар бундан мустасно".\nАкмал Умирзоқов Тошкент пропискасининг "зарур"лигини урбанизация ёки шаҳарлашиш жараёни, шунингдек, жиноятчилик билан боғлиқ вазиятни назорат қилиш эҳтиёжи билан тушунтиришга ҳаракат қилган.\n"Урбанизация жараёни жадал кечган, ривожланаётган давлатлар тажрибасидан ҳам маълумки, агар давлат яшаш шарт-шароитлари қолган худудларга нисбатан бир оз яхши бўлган йирик шаҳарларда рўйхатдан ўтиш бўйича самарали қатъий назорат ўрнатмаса, турли сабабларга кўра криминоген вазият салбий томонга ўзгаради. Ҳаттоки, ўзига хос "Дунёнинг жиноятчилик авжига чиққан шаҳарлари" рейтинги мавжуд. Ушбу рейтингда биз учун бориб кўриш орзу бўлган Франция пойтахти Париж ҳам бор", деб ёзади Умирзоқов.\nБироқ депутат Тошкент пропискаси туфайли пойтахтда жиноятчилик қай даражага етгани ҳақида ҳеч қандай факт келтирмаган. Депутат ушбу изоҳини ҳуқуқшунос Хушнудбек Худойбердиевнинг "Telegram" каналидаги Тошкент пропискаси ҳақидаги фикрларига билвосита жавоб тариқасида ёзган.\nҲозирги кунда Тошкент шаҳри ва Тошкент вилоятида доимий прописка қилинадиган вазирлик, идора ва ташкилотлар ходимлари рўйхати ҳам тобора кенгайиб бормоқда. Охирги марта Таълим сифатини назорат қилиш давлат инспекцияси киритилиши билан ушбу рўйхатдаги ташкилотлар сони 72 тага етган.\n2018 йил бошида "Фаол тадбиркорлик, инновацион ғоялар ва технологияларни қўллаб-қувватлаш йили" давлат дастури лойиҳасига биноан, Ўзбекистонда паспорт, хусусан, прописка тизимини соддалаштириш эълон қилинган эди. Бекор қилиш учун белгиланган 1 апрель муддати ўтиб кетган бўлса-да, аксар чекловлар сақлаб қолинган.\nПрезидент фармони билан бу нарса бекор қилинганига қарамай, ундан кўра юридик кучга эга қонун ҳужжатлари бор ва унда прописка масаласи ҳамон эски тартибда қолмоқда. Масалан, президентнинг 2018 йил 22 январдаги ПФ–5308-сон фармонининг 10-бандида "Вақтинча ёки доимий пропискасиз ёхуд турган жойи бўйича ҳисобда турмаган фуқароларни ишга қабул қилишга бўлган тақиқ, шунингдек, вақтинча ёки доимий пропискасиз ёхуд турган жойи бўйича ҳисобда турмасдан яшаб турган фуқароларни ишга қабул қилганлик учун иш берувчининг жавобгарлиги бекор қилинсин", дейилади.\nШунингдек, Меҳнат кодексининг 80-моддасига ва Маъмурий жавобгарлик тўғрисидаги кодекснинг 223-2-моддасига ўзгартиришлар ҳали киритилмаган. Расмий жиҳатдан тақиқ ҳам, масъулият ҳам сақланиб қолмоқда, чунки қонунлар президент фармонларига нисбатан юқори юридик кучга эга.\nЛекин 2018 йил 24 октябрь куни Олий Мажлис Қонунчилик палатасининг навбатдаги мажлисида депутатлар Тошкент шаҳри ва Тошкент вилоятида доимий пропискага олинмаган фуқароларни ишга қабул қилган мансабдорлар учун белгиланган маъмурий жазони бекор қилиш ҳақидаги қонун лойиҳасини кўриб чиқишганди.\nҚонун лойиҳаси фуқароларнинг иш танлаш, Ўзбекистон ҳудудида эркин ҳаракатланиш бўйича конституциявий ҳуқуқлари, паспорт, билим олиш ҳамда ишга жойлашиш билан боғлиқ бошқа ҳуқуқларини таъминлаш мақсадида ишлаб чиқилган. Депутатлар уни қабул қилишганди.\nПрописка институтининг тарихи\nПрописка институти собиқ Совет Иттифоқида 1932 йилда аҳолининг ички миграциясини назорат қилиш ва деҳқонларни ерга боғлаб қўйиш мақсадида киритилган. Аввалига фуқаролик рўйхати функциясини Ички ишлар халқ комиссарлиги (НКВД) бажарган. 1940-йилларга келиб, рўйхатга олиш СССР ички ишлар вазирлиги ва маҳаллий давлат органларига ўтган.\nДавлат регистрация органлари паспортга фуқаронинг яшаш жойи ҳақидаги қайдномани киритган. Ўз навбатида бу қайднома яшаш, ишлаш, тиббий ёрдам ва бошқа хизматлардан фойдаланиш учун асос бўлган. Фуқаролар бу қайдномани "прописка" деб атаган. Ушбу ном аҳолини рўйхатга олиш механизмига "ёпишиб", расмий муомалага ҳам кириб кетган.\nСССР конституцион назорат қўмитаси 1990 йилда прописка амалиётини инсон ҳуқуқларини чекловчи амалиёт ва амалдаги Конституцияга зид деб топган.\nАксарият собиқ Иттифоқ давлатларида прописка (хусусан Россияда 1993 йилда, Беларусда 2007 йилдан ва Қозоғистонда 2011 йилдан бекор қилинган, унинг ўрнига рўйхатга олиш тизими (регистрация) қўлланилмоқда. Бошқа ривожланган ёки ривожланаётган давлатларда "прописка" тизими (Туркманистон, Шимолий Корея каби давлатлардан ташқари) деярли қўлланилмайди.\nДепутат Ўзбекистонда аёллар иш вақтини 16.00 гача белгилашни таклиф этмоқда\nБухоро тиббиёт институтига Қашқадарё вилоятидан 50 нафар абитуриент талабаликка қабул қилинади\nХайдарова Нодирахон 4 декабр 2018 17:42\nМен Тошкент вилояти Бекобод туманида тугилиб,усганман\nНаманган вилоятига турмушга чикканман,2014 йили турмушим бузилиб,Тошкент вилоятига кайтиб келдим. Ота онам оламдан утиб кетганликлари учун,шу пайтгача пропискага тура олмаямман\nУйни хам укамни номига олишга мажбур булдим. Намангандаги уйимиз сотилганлиги учун у Ердан автоматик тарзда пропискадан учирилганмиз\nКачонгача аросатда яшиймиз,билмийман.\nСодиқ 4 декабр 2018 18:13\nЖаноб депутатлар! йил хам якунлаб қолди. Хар бир депутат йил давомида қилган таклифларини, қанчаси қоуний кучга кирганлиги, қанчаси эътиборсиз қолганлиги ва хоказо йиллик фаолияти тўғрисида сайловчиларига хисобот тариқасида учрашув ташкил қилишса бўларди. Бир қарашда эл юрт дардида юрганга ўхшасада амалда, тескарилигидан хамма лол.\nМаъруфжон 4 декабр 2018 23:02\nМана яна бир фикрлаш доираси тор бир депутатимиз хамма богдан келса бу тогдан келур\nКомил 4 декабр 2018 23:10\nНотугри фикр. Агар жиноят пропискага боглик эмас. Жиноят киладиган одам пропискаси булса хам булмаса хам жиноят килаверади. Тошкент шахрида пропискаси булганлар нима пора олмайдими. Коррупция йуколмас экан жиноятчилик купаяверади. Прописка билан бирга коррупцияни хам йукотиш керак. Шунда жиноятчилик камаяди\nОйбек 5 декабр 2018 01:10\nДепутат кўрсатган асосий қонунимиз ва ратификаця қилинган халқаро шартларни мазмунини чаққанларида фуқаро ўз юртидаги чекловни, қонуний табақаланишни кўра олган бўларди. Прописка эса бор йўғи уч давлатда бор экан. Бунақа вакуум учун сарфанаётган хукумат маблағини хам хисобга олинса, минуслар кўплиги хаммани хайратда қолдиради... Бюрократияни қоғозбозлиги, коррупця ва хк...\nАнвар 5 декабр 2018 21:29\nТошкентни бир ой газдан, сувдан, электр токидан узиб, гушт, картошка-пиёзниям вилоятни узига бериб куйчи - кураман кейинам гапирармикансан?\nТошкентни улиги вилоятни качонгача елкасида?\nШунт инкор кила оладиган борми?\nБек 9 декабр 2018 03:05\nУрток Депутат узингизда прописка борда, шунинг учун бемалол гапирасиз!!!!Корни тукни корни оч билан нима иши бор?\nбосс 17 апрел 2019 23:25\nХамма жойига бориб яашасин .Куп гапирмаларин. Картошка.Пиеоз.Гушни Хам Пулига сотиб овоти Тошкент ахалсига Рахмат Диларин Шунчали уйга Кргизганига Тузни Еэп Тузуга Тупурмаларин .Кани Влойати бойлари Узни жойни Ривожлатирмидми .


Qalampir.uz - Электр тармоғи хўжалиги объектларини муҳофаза қилиш қоидалари тасдиқланди\n09:58, 31.12.2018 Жамият\nЭлектр тармоғи хўжалиги объектларининг муҳофаза зонаси ер участкаси ёки юзасидан тубигача сув макони ҳисобланади.\nЎзбекистон Республикаси Вазирлар Маҳкамасининг қарори билан Электр тармоғи хўжалиги объектларини муҳофаза қилиш қоидалари тасдиқланди. Бу ҳақда Адлия вазирлигининг “Ҳуқуқий ахборот” каналида хабар берилди.\nИхтиёрида электр тармоғи хўжалиги объектлари бўлган жисмоний ва юридик шахслар трассаларнинг ижроия топогеодезия суратлари материалларини уларни ердан фойдаланишнинг тегишли хариталарига киритиш учун ҳудудий архитектура ва қурилиш органларига тақдим этишлари шарт.\nДавлат қўриқхоналари, қўриқхона зоналари ва давлат резерватларининг ҳудудларида 110, 220 ва 500 киловольтли электр тармоғи хўжалиги объектлари қурилишига Ҳукуматнинг рухсати билан йўл қўйилади.\nМуҳофаза зоналарида қуйидаги ҳаракатларни содир этиш тақиқланади:\nИхтиёрида электр тармоғи хўжалиги объектлари бўлган корхонанинг ёзма розилигисиз электр тармоғи хўжалиги объектларининг муҳофаза зоналари доирасида юридик ва жисмоний шахслар учун қуйидагилар тақиқланади:\nТеглар:Электр тармоғи хўжалиги


Туризм соҳасида ёш тадбиркорларга 50 млн сўмдан грантлар ажратилади – Газета.uz\nПрезидент фармони билан 1 майдан туризм соҳасида ёш тадбиркорларнинг ташаббусларини қўллаб-қувватлаш мақсадида 50 млн сўм миқдорида, жами 10 млрд сўм грант ажратилади. Маблағлар Ўзбекистонга уч йил давомида камида 200 нафар хорижий туристлар учун тур ташкил қилиш шарти билан берилади. Молия вазирлиги эса 11 ой давомида Туризм ва спортни қўллаб-қувватлаш жамғармасига ҳар ой қўшимча 2,5 млрд сўмдан йўналтиради.\nLotinchada 17 январ 2022, 15:41 Жамият\n2022 йил 1 майдан бошлаб ёшларнинг тадбиркорлик ташаббусларини қўллаб-қувватлаш мақсадида Давлат бюджетидан Туризм ва спортни қўллаб-қувватлаш жамғармасига йўналтириладиган маблағлар ҳисобидан грантлар учун жами 10 млрд сўм ажратилади. Бу президент Шавкат Мирзиёев 15 январь куни имзолаган «Туризм, маданият, маданий мерос ва спорт соҳаларини янада ривожлантириш учун қўшимча шароитлар яратиш тўғрисида»ги фармонда акс этган.\nҲужжатга кўра, ҳар бир ташаббускорга 50 млн сўм миқдорида грантлар қуйидаги мақсадлар учун берилади:\nонлайн тўловларни қабул қилувчи замонавий веб-сайт яратишга, хорижий мамлакатлардаги туризм кўргазма ва ярмаркаларида иштирок этишга йўналтирилади;\nгрант маблағлари белгиланган тартибда хорижий мамлакатлардан Ўзбекистонга уч йил давомида камида 200 нафар хорижий туристлар учун тур ташкил қилиш шарти билан берилади.\nФармон билан бош вазир ўринбосари — туризм ва спорт вазири Азиз Абдухакимов 1 мартга қадар ёш тадбиркорларга грант ажратиш тартибини тасдиқлаш топриғи берилди.\nШунингдек, молия вазири Тимур Ишметовга 2022 йил 1 февралдан 2023 йил 1 январга қадар Туризм ва спортни қўллаб-қувватлаш жамғармасига ҳар ойда 2,5 млрд (жами 27,5 млрд) сўм миқдоридаги қўшимча трансфертлар Давлат бюджетидан ажратилишини таъминлаш юклатилган.


"Олмалиқ" 9 йиллик "қора анъана"сига якун ясай оладими?\n6 сентябрь,2017, 11:33 214\nФутбол бўйича XXVI Ўзбекистон чемпионатининг 20-турига ҳам етиб етиб келдик. 7-9 сентябр кунлари мамлакатимиз стадионларида миллий чемпионатимиз учрашувлари давом эттирилади. Бу сафар футбол ишқибозлари бир-биридан қизиқарли учрашувларга гувоҳ бўлишади.\n“Насаф” бу турда “Олмалиқ” жамоасини ўз майдонида қабул қилади. Учрашув 8 сентябр жума куни “Марказий” стадионда соат 18:45да бошланади. Қарши клуби расмий сайти ушбу беллашувнинг превьюсини тақдим этди.\nБўлажак, “Насаф” - “Олмалиқ” учрашуви жуда қизиқарли бўлишини олдиндан тахмин қилиш қийин эмас. Бунга бир қанча сабаблар бор.\n“Насаф” ва “Олмалиқ” жамоалари иштирокидаги ўтган 19-тур учрашувлари терма жамоамиз ўйинлари туфайли номаълум муддатга қолдирилди.\n“Насаф” бу йилги чемпионатда 18та учрашув ўтказди. Шуларнинг ярмида ғалабага эришган. Икки учрашувда дуранг қайд этиб, қолган етти учрашувда имкониятни бой берган. Айни пайтда 29 очко билан турнир жадвалининг 5-поғонасида бормоқда.\n“Олмалиқ” жамоаси ҳам жорий чемпионатда 18та ўйин ўтказган. Рақиб жамоа етти учрашувда ғалабага эришган. Яна етти учрашувда дуранг қайд этиб, қолган тўртта учрашувда мағлуб бўлган. Ҳозирча улар 28 очко билан турнир жадвалининг 8-поғонасида боришмоқда. Демак, "Олмалиқ" "Насаф"дан бир очко кам тўплаган.\nАна шуларни эътиборга олиб, бўлажак ўйиннинг нақадар муҳим ва қизиқарли эканлигини тасаввур қилаверинг.\n“Насаф” - “Олмалиқ” учрашувини ФИФА рефериси Олим Толибжонов бошқаради. Олим Толибжоновга қанотларда Набижон Рўзимов ва Александр Буровлар ёрдам беришади. Александр Лупашко эса захира ҳаками сифатида ишлайди.\nУчрашувда ҳакамлар ишини Алишер Абдуллаев назорат қилади.\nМазкур учрашувга ПФЛ вакили сифатида Алексей Фролов ташриф буюради.\n“Насаф” ва “Олмалиқ” жамоалари, илк бор олий лигада 2008 йилги мавсумда куч синашган, у пайтда жамоанинг номи – ОТМК эди. Улар кейинги йилги мавсумдан бошлаб ўз номларини – “Олмалиқ”га алмаштиришган. Мазкур жамоалар ўртасидаги ўзаро илк учрашув Қаршида бўлган. Бунда кичик 1:0 ҳисобида мезбонлар ғалаба қозонган. Учрашувдаги ягона голни Зафар Холмуродов киритган.\nШу пайтгача мазкур жамоалар ўзаро 19 марта куч синашган. Шундан ўнта баҳсда “аждарлар” зафар қучишган, яна еттита ўйинда дуранг натижа қайд этилган. Иккита ўйинда олмалиқлик футболчилар ўз майдонида ғалабага эришишган.\nТўплар нисбати қуйидагича кўриниш олган – 31:17. Устунлик “Насаф” жамоасида.\n01.07.2012. “Насаф” - “Олмалиқ” 4:2\nҚаршида бўлиб ўтган тўққиз ўйиндан еттитасида “Насаф” ғалаба қозонган. Икки учрашувда бир хил 2:2 дуранг ҳисоби қайд этилган. Кўриб турганингиздек, “Олмалиқ” жамоаси ҳанузгача Қаршида ғалаба қозона олмаган. Қаршидаги сўнгги дуранг натижа эса 2013 йили бўлган.\nҚаршида бўлиб ўтган учрашувларда мазкур жамоалар ўртасида энг йирик 4:0 ҳисоби, 2010 йили қайд этилган. Бу учрашувда Илҳом Шомуродов хет-трик муаллифи бўлган. Кенжа Тўраев эса битта гол киритган.\nИккинчи даврада “Олмалиқ” таркибидаги ўзгаришлар\nВиктор Кумиков бошчилигидаги “Олмалиқ” жамоаси мураббийлари, иккинчи давра олдидан ўз жамоаси таркибига олти нафар ўйинчини қўшиб олишди. Уларнинг уч нафари ҳужумчи, икки нафари ярим ҳимоячи ва бир нафари ҳимоячидир. Жумладан, аввал “Насаф” таркибида фаолият юритган ва кейинги йиллар хорижда тўп тепган, тажрибали футболчи Лутфулла Тўраев ҳам энди “Олмалиқ” аъзосига айланган.\nЎзингизга маълум, Виктор Кумиков ҳам “Насаф” клубида 2009-2010 йилги мавсумларда бош мураббий сифатида фаолият юритган. Виктор Балютович бошчилигидаги “аждарлар” 2009 йили ўз тарихида бешинчи марта бронза медалини қўлга киритишган эди.\nАйни пайтда тўпурарлар бўйича "Насаф"да Драган Черан карвонбошилик қилмоқда. У ҳозиргача 10та гол киритган. Шулардан 2тасини пенальтидан киритган.\n“Олмалиқ” жамоасининг тўпурари белорусиялик легионер ҳимоячиси Владислав Косминин ҳисобланади. Унинг ҳисобида 3та гол бор.\nМазкур жамоаларнинг ўринбосарлари ўртасидаги учрашув 7 сентябр пайшанба куни бўлиб ўтади. Учрашув Спутник қўрғонидаги ёшларимиз қароргоҳи майдонида соат 17:15да бошланади.\nPepsi Суперлига: 13-турнинг бошланиш вақтлари – “Бухоро” ўйини 26 майга кўчирилди 481 21.05.2018\nU-18 чемпионати: 1-тур ўйинларини бошқарувчи масъуллар 122 19.05.2018\nБугун футбол! Ёшартирилган Ўзбекистон МТЖ Эронга қарши баҳслашади 1202 19.05.2018\nПойтахт дербисини Шерзод Қосимов бошқаради 653 17.05.2018\nАсрор Алиқулов: “Шўртан”да мураббийларнинг алмаштирилиши янгилик эмас-ку 888 17.05.2018\nТеглар: Насаф Олмалиқ Олий Лига\nСалоҳ "Реал"дан қанча маош талаб қилмоқда? 1353\nРоналду Дибалани "Реал"да кўрмоқчи 745


Хўжайли туман Мажбурий ижро бюросининг асоссиз қарори бекор бўлди- Kruz.uz\nХўжайли туман Мажбурий ижро бюросининг асоссиз қарори бекор бўлди\n22:06, 09.04.2020 2620 0 Жамият\nФуқаро Г.М. Хўжайли туман мактабгача таълим бўлимида ишлайди. Унга Хўжайли туман мажбурий ижро бюроси томонидан маъмурий жарима қўлланилган. Аммо фуқаро бундан норози бўлиб вазирликка мурожаат йўллайди. Мурожаат ўрганиб чиқилди.\nАниқланишича, фуқаролик ишлари бўйича Нукус туманлараро судининг қарздорлар З.Ж ва У.М.лардан ундирувчи АТБ “Ўзсаноатқурилишбанк” Тахиатош тумани филиали фойдасига солидар тартибда 5.272.000 сўм ундириш тўғрисидаги ижро ҳужжати мажбурий ижро бюроси Хўжайли тумани бўлимига келиб тушган.\nҚарздор У.М. Хўжайли туман мактабгача таълим бўлимида ишлаганлиги сабабли, мажбурий ижро бюроси Хўжайли тумани бўлими давлат ижрочиси томонидан У.М. ишлайдиган ишхонага қарздорликни тўлиқ қарздор У.М.нинг иш ҳақидан ушлаб қолиш тўғрисида талабнома юборилган.\nЛекин туман мактабгача таълим бўлими томонидан қарздор У.М.нинг иш ҳақидан мазкур қарздорликни тўлиқ ушлаб қолиш имкони йўқлиги билдирилиб, талабномани ижро этиш рад этилган.\nМазкур ҳолат юзасидан давлат ижрочиси томонидан Хўжайли туман мактабгача таълим бўлими бошлиғи вазифасини вақтинча бажарувчи Г.М.га нисбатан 3.345.000 сўм маъмурий жарима жазоси қўллаш тўғрисида қарор чиқарилган.\nЎзбекистон Республикаси “Суд ҳужжатлари ва бошқа органлар ҳужжатларини ижро этиш тўғрисида”ги Қонунининг 86-моддасида давлат ижрочисининг маъмурий жазо қўллаш тўғрисидаги қарори маъмурий ҳуқуқбузарлик ҳақида баённома тузилмаган ҳолда чиқариши белгиланган.\nШунингдек, Маъмурий жавобгарлик тўғрисидаги кодекснинг 283-моддасида агар фуқаро ўзи содир этган ҳуқуқбузарлик фактига эътироз билдирмаса ҳамда унга жойнинг ўзида солинадиган жариманинг миқдори базавий ҳисоблаш миқдорининг иккидан бир қисмидан ошмаса, шунингдек, қонун ҳужжатларида назарда тутилган бошқа ҳолларда ҳам маъмурий ҳуқуқбузарлик тўғрисида баённома тузилмайди, деб белгиланган.\nБашарти, фуқаро ўзига солинадиган жаримага эътироз билдирса, у ҳолда ушбу кодекснинг 279-моддасига мувофиқ баённома тузилади, деб кўрсатилган.\nАммо мажбурий ижро бюроси Хўжайли тумани бўлими давлат ижрочиси томонидан фуқаро Г.М.нинг содир этган ҳуқуқбузарлик фактига эътирози борлигига эътибор қаратмасдан, унга нисбатан 3.345.000 сўм маъмурий жарима жазоси қўллаш тўғрисида қарор қабул қилган.\nБундан ташқари, мажбурий ижро бюроси Хўжайли тумани бўлими давлат ижрочиси томонидан фуқаро Г.М.ни кодекснинг 294-моддасида назарда тутилган ҳуқуқ ва бурчлари билан таништирмаган.\nЎзбекистон Республикаси Олий Суди Пленумининг “Судлар томонидан маъмурий ҳуқуқбузарлик тўғрисидаги ишларни кўришни тартибга солувчи қонунларни қўллашнинг айрим масалалари тўғрисида”ги қарорининг 8-бандида маъмурий жавобгарликка тортилаётган шахс ҳуқуқларининг бузилиши маъмурий жавобгарликка тортиш тўғрисидаги қарорни бекор қилиш учун асос бўлади, деб кўрсатилган.\nЮқоридагиларга асосан, вазирлик томонидан мажбурий ижро бюроси Хўжайли тумани бўлимининг фуқаро Г.М.га нисбатан 3.345.000 сўм маъмурий жарима жазоси қўллаш тўғрисидаги қарорини бекор қилиш тўғрисида Хўжайли тумани маъмурий судига шикоят аризаси киритилди. Шикоят ариза суд томонидан кўриб чиқилиб, тўлиғича қаноатлантирилди.\nКеча, 21:33 89\n13:16, 31.05.2020 235\n20:26, 02.05.2020 1085\n16:50, 22.04.2020 2310\nқурол ўт ўчирувчи Прогресс Бибисанем Темирханова Нукус шаҳар молия бўлими Тиббиёт олийгоҳлари қабули Flash Қорақалпоғистонда 5 та ташаббус асал Ҳурматли истемолчилар\n11:12, 27.05.2020 1587\n12:05, 28.05.2020 300\nКеча, 21:31 77


Украинада Коммунистик партиянинг сайловда қатнашиши тақиқланди\n27 январ 2021, Тошкент вақти: 08:37\nУкраина адлия вазири Павел Петренко 24 июль куни коммунистларга барча даражадаги сайловларда иштирок этиш тақиқланганини билдирди.\nУнга кўра, бу тақиқ амалдаги қонунчиликка ҳам, яқинда Олий Рада томонидан қабул қилинган ва президент томонидан имзоланиши кутилаётган янги қонунга ҳам мос келади.\nПетроенконинг айтишича, Украина Коммунистик партияси ва Ишчи-деҳқон коммунистик партияси коммунистик мафкурани тарғиб этмаслик ҳақидаги тақиқни бузиб келмоқда.\nЖума куни Украина Миллий хавфсизлик ва мудофаа кенгаши котиби Александр Турчинов 24 июлдан бошлаб барча коммунистик партиялар мамлакатда сиёсий партия мақомидан мосуво қилинганини айтди.\nБироқ Украина Коммунистик партияси раҳбари Петр Сименко ҳукуматнинг бундай тақиқига қарамай, партия сайловларда иштирок этишини маълум қилди.\nУкраинада маҳаллий сайловлар 25 октябрда ўтказилади.


17 май 2021, Тошкент вақти: 18:47\nЖиср Аш-Шуғур шаҳарчасига танклар ортидан кириб келган ўзбек жанггарилари чиқарган видеодаги сурат.\n“Жаннат ошиқлари”нинг ўз саҳифаси¸ қолаверса Youtube порталида эълон қилинган видеолавҳасида жанггариларнинг танклар ҳамроҳлигида шаҳарча марказига “Оллоҳу Акбар” ҳайқириқлари билан кириб келаëтгани акс этган.\nҲаракатланаëтган машина ичидан туриб олинган видеода ўзбек тилида гапираëтган сураткаш шаҳарчадаги ҳаëт манзараси¸ оддий одамлар¸ хусусан аëллар ва болалар кўрилади.\nШаҳар кўчаси¸ унинг аҳлини кўрсата туриб жиҳодчилар¸ “Булар бизнинг ғанималаримиз¸ Оллоҳнинг изни билан булар бизга ғанимат қилиб берилди¸ Оллоҳу Акбар” деб қичқирадилар.\nХабарларга кўра¸ “Жаннат ошиқлари” деб аталаëтган батальон 25 апрель куни Ал-Қоида гуруҳининг Суриядаги бўлими саналган Жабҳат ал-Нусра¸ шунингдек Аҳрар ал-Шом гуруҳлари билан биргаликда Жиср Аш-Шуғур шаҳарчасини Сурия ҳукумати аскарлари назоратидан тортиб олган.\nҲукумат кучларининг Идлиб вилоятидаги сўнгги истеҳкоми бўлиб келган бу шаҳарчани ишғол қилиш арафасида ИШИД жангарилари бу вилоятнинг аксар ҳудудини қўлга киритган эди.\nКузатувчиларга кўра¸ Жиср Аш-Шуғур шаҳарчаси Латакия ва Алеппо шаҳарларини боғловчи йўл устида жойлашгани боис стратегик жиҳатдан аҳамиятга эга. 80-йилларда бу шаҳарча Мусулмон биродарлиги радикал исломий гуруҳининг асосий мафкуравий истеҳкомларидан саналган.\nЖиср Аш-Шуғур шаҳарчасини ишғол қилган исломий фирқалар ўзларини биргаликда Жайш ал-Фатаҳ деб атаган ва Британияда чиқадиган The Guardian газетасининг ëзишича¸ бу бирлашманинг икки асосий қисми -Жабҳат ал-Нусра ва Туркия томонидан қўллаб-қувватланилаëтган Аҳрар ал-Шом Ал-Қоида террор тармоғини бирлаштирувчи ғояларга эргашади.\nЧечен жангариларининг Жунуд ал-Шом гуруҳининг ҳам Жиср Аш-Шуғур ишғолида фаол қатнашгани айтилмоқда. Бу гуруҳга Муслим Шишоний номи билан танилган асл миллати кист бўлган жиҳодчи Мурад Маргошвилибошчилик қилади.\nЧеченистонда араб жанггарилари билан бирга “жиҳод” қилган Маргошвилининг кўпдан бери Сурия жанг майдонларида кўринмай қолгани ортидан унинг ўлгани ëхуд оғир яралангани ҳақида овозалар тарқаган эди.\nЎзбек ва чечен жиҳодчиларининг Идлиб ишғоли учун Жабҳат ал-Нусра етовидаги исломий иттифоққа қўшилгани¸ кузатувчилар фикрича¸ тасодифий эмас. Айтилишича¸ бу гуруҳлар Ал-Қоида ғояларидан илҳомланган Жабҳат ал-Нусра ва Аҳрар ал-Шом каби ўта радикал гуруҳлар билан ҳаммасликдир.\nАйни пайтда бу ўзбек ва чечен жиҳодчиларининг биринчи иттифоқи ҳам эмас¸ уларнинг Алеппо ва Латакия вилоятлари ишғолида ҳам биргаликда жанг қилгани айтилади.\nЧеченларнинг Жунуд ал-Шом катибаси Аҳрар ал-Шом билан бирлашиш ниятини эълон қилган¸ аммо кўп ўтмай бу баëнотини қайтиб олган эди. Гарчи бу бирлашувнинг нима сабабдан амалга ошмай қолгани очиқланмаган бўлса-да¸ кузатувчиларга кўра¸ ўзини “Исломий давлат” устунларидан деб билган шимолий кавказлик жангарилар билан Маргошвили ўртасидаги бошқарувга оид зиддият бу иттифоққа имкон бермаган.\nЎзбек жанггариларининг Тавҳид вал Жиҳод ëхуд “Жаннат ошиқлари” катибаси тарқатган видеода Ал-Қоида тармоғи етакчиси Айман ал-Заҳовирий ҳам акс этган ва бундан гуруҳнинг Завоҳирийга байъат келтиргани англашилади.\n“Жаннат ошиқлари” деб номланган жиҳодий гуруҳ¸ қирғиз махсус хизматлари таъкидича¸ Ўш ва Жалолободда Сурияга кетган этник ўзбек жанггариларидан таркиб топган.\nБу гуруҳнинг Интернетдаги тарғибот сайти Қирғизистон ва минтақанинг бошқа давлатларида тўсиб қўйилган.


Кичик манзилгоҳнинг сеҳрли жозибаси\nТасвирлаб бўлмас тоза ҳаво, қушларнинг тинимсиз сайраши, атрофда учиб юрувчи хонқизилар, кечки шафақ, тоғ жилғасининг шилдираши, гуллар ифори, инфонларга хизмат қилаётган эшаклар, дўстона аҳоли, кечалари юлдузларга тўла осмон... эҳтимол, бу Нурота тоғларидаги қишлоқнинг диққатга сазовор жиҳатларининг бир қисмидир.\nСентоб (Сентяб) қишлоғи Айдаркўлдан 30 км масофа нарида жойлашган бўлиб, шаҳар ғала-ғовуридан чарчаган ҳар бир киши учун қутқарув айланаси ўрнида хизмат қила олади.\nНурота тоғлари ва Қизилқум саҳроси орасида ўтаётган кунларнинг қадри, маънавий қадр-қиммати сақланиб қолган овул бор. Бу ерда, гўё табиат иффати ўрнашиб қолгандай. Бу ернинг аҳолиси ҳануз ўз қўли билан майда тошлардан уйлар қуришади. Овқатлари учун ишлатиладиган масалллиқларни эса ўзларини ҳовлисида экиб, териб олишади. Таомларни очиқ ҳавода тайёрлашади. Ҳатто, ёнғоқ ва хандон писталарни ҳам шу ерда экиб, қуритишади. Ҳар оилани катта бўлмасада, ўз чорваси бўлиб, бутун оилани тухум, сут, гўшт ва қўй жунги билан таъминлашга етади.\nБу жойлар турли хил ҳайвонлар, қушлар ва ҳашаротларга бой, улардан айримлари Қизил китобга ҳам киритилган. Шунингдек, флора ва фаунада ягона бўлган намояндалар ҳам учрайди. Қишлоқ бўйлаб сайр қиларкансиз, ноёб ва пухта ўйлаб қурилган қадимий шаҳар қолдиқларига тушиб қолгандай бўласиз.\nМеҳмонлар учун Сентоб қишлоғида 3 та меҳмонхона мавжуд: Муслима, Раҳима ва Майсара — хўжайинлари томонидан хотинларининг шарафига қўйилган номлар. Бу инсонлар жуда меҳмондўст ва барча меҳмонларга ҳурсанд бўлишади. Илк бор келган меҳмонни 2007 йил Раҳима Гулмурод Зарифуллаев кутиб олган. Бу ерлардаги экотуриз лойиҳаси ҳамда табиат мониторинги 2007 йил фаолиятини бошлаган.\nҚадимий Сентоб қишлоғи билан бир қаторда, Нурота тоғларида жойлашган экотуристларни қабул қилувчи бошқа жойлар ҳам бор: Эски Фориш, Ҳаёт, Ухум, Асроф, Юқори Ухум. Аҳоли, одатда пиёда ёки эшакларда юришади. Замонавийроқлар отларда юришади. Албатта, уйларга машиналарда келиш ҳам мумкин. Кечки пайтлар, ва айниқса эрта тонгда ҳаво шунчалик тозаки, ҳидлаб тўймайди киши. Қишлоқда чироқ бор, лекин шаҳарнинг ёрқинлигидан фарқли ўлароқ, юлдуз тўла осмони билан ажралиб туради. Ой эса шунчалик каттаки, гўё қўлларингизни чўзсангиз, ойни ушайдигандай бўласиз.\nМеҳмонлар маҳаллий аҳолининг кундалик ҳаётида иштирок этиш имконига ҳам эгадирлар. Улар лой тандирларда нон ёпишлари, турли тўйларни кўришлари, ўйинлар мавсумида эса отлар беллашуви — кўркарини кўриб завқланишлари мумкин. Албатта, ёғоч каравотда ўтириб, қушларнинг осойишта сайрашини эшитиб, чой ичиб ўтириш ҳам мумкин. Сув ҳақида гап кетар экан, шуни айтиш жоизки, бу ерларда ичимлик сув ҳеч қандай қўшимчаларси ва жуда тозадир.\nШимол томон 30 км масофада Айдаркўл жойлашган бўлиб, у ерда балиқ овлаш, чўмилиш ёки шунчаки, балиқчи қушларни тамоша қилиб, табиатдан завқланиш мумкин.\nУмуман бошқа дунё суръатини хис қилиш учун бунданда яхшироқ жой йўқ.


Ливия тўрт мамлакат билан чегарасини ёпди\n27 ноябр 2020, Тошкент вақти: 13:36\nЛивия Миллий кенгаши якшанба куни тўрт мамлакат билан чегарани вақтинча ёпиш қарорини қабул қилди.\nЛАНА махаллий ахборот агентлигига кўра. Ливияининг Жазоир, Судан, Нигер ва Чад билан бўлган чегараси мамлакат жанубидаги нотинчликлар туфайли ёпилган.\nМиллий кенгаш қабилалар ўртасида бошланган қуролли тўқнашувларга бархам бериш учун мамлакат жанубида ҳабий вазият жорий этди.\nЛивия Мудофаа вазирлиги ушбу ҳудудда тинчликни сақлаш учун ваколати кенгайтирилган ҳарбий губернаторларни тайинлаши мумкин.\nҲарбий губернаторлар тўқнашувларда қатнашаётганларни ҳибсга олиш, қонунни бузган муҳожирларни депортация қилиш ҳуқуқига эга бўлади.\nМамлакат жанубидаги нотинчликларга қабилалараро низо, ноқонуний миграция ҳамда ноқонуний наркотик ва қуроллар савдоси сабаб бўлгани айтилмоқда.


Бензилпенициллин натрийли тузи 1000000 ТБ – medu.uz – Дорилар ҳақида маълумотлар ўзбек тилида\nБензилпенициллин натрийли тузи 1000000 ТБ\nHome Йўриқномалар Бензилпенициллин натрийли тузи 1000000 ТБ\nПрепаратнинг савдо номи: Бензилпенициллин натрийли тузи 1000000 ТБ\nТаъсир этувчи модда (ХПН): Бензилпенициллин (натрийли тузи кўринишида).\nБензилпенициллин натрийли тузи (фаол моддага қайта ҳисобланганда) – 1000000 ТБ\nТаърифи: Оқ ёки деярли оқ гигроскопик кукун.\nЯримсинтетик пенициллинлар гуруҳига мансуб бўлган антибактериал воситадир. Бактерицид таъсир кўрсатади: микроорганизмларнинг ҳужайра деворининг биосинтезини сусайтиради.\nГраммусбат микроорганизмларга нисбатан фаол: стафилококклар, стрептококклар, пневмококклар, дифтерия коринебактериялари, анаэроб спора ҳосил қилувчи таёқчалар, куйдирги таёқчалари; грамманфий кокклар (гонококклар, менингококклар), баъзи актиномицетлар, шунингдек спирохеталарга нисбатан самарали. Препарат кўпчилик грамманфий бактерияларга, риккетсияларга, вирусларга, содда ҳайвонларга, замбуруғларга нисбатан самарасиз. Бензилпенициллинни парчаловчи, пенициллиназа ферментини ҳосил қилувчи стафилококкларнинг штаммлари препаратнинг таъсирига чидамли.\nПрепаратни ичак бактериялари гуруҳига, кўкйиринг таёқчаси ва бошқа микроорганизмларга нисбатан фаоллигини пастлиги, уларни пенициллиназа ишлаб чиқариш хусусиятига ҳам маълум даражада боғлиқ.\nМушак ичига (м/и) юборилганидан сўнг плазмада максимал концентрацияга (Смах) 30-60 минутдан кейин эришилади. Плазма оқсиллари билан боғланиши 60% ни ташкил қилади. Opқa мия суюқлиги, кўз тўқималари ва простатадан ташқари ҳамма аъзоларга, тўқималарга ва биологик суюқликларга киради. Буйраклар орқали (калава фильтрацияси ва найча секрецияси орқали) ўзгармаган ҳолда чиқарилади.\nБензилпенициллин таъсирига сезгир бактериялар чақирган умумий ёки маҳаллий инфекцияларни даволаш: септицемия, сепсис, пиемия, ўткир ва нимўткир септик эндокардит, остеомиелит, менингит, бош мия абсцесси, перитонит, нафас йўлларининг инфекциялари (крупоз ва ўчоғли пневмония, плевра эмпиемаси), ЛОР-инфекциялари (ангина), гинекологик соха инфекциялари, кўз инфекциялари, бўғма, қизилча, сарамас яллиғланиши, гонорея, бленнорея, сифилис, куйдирги, актиномикоз, газли гангрена, сийдик- чиқариш ва ўт чиқариш йўлларининг инфекциялари, тери, юмшоқ тўқималар, шиллиқ қаватларининг йирингли инфекцияларида қўлланади.\nПарентерал: м/и, тери остига (т/о), эндолюмбал юборилади. Қўллаш усули, препаратнинг дозалари ва уни юбориш орасидаги интерваллар қўзғатувчининг тури ва мойиллиги, инфекциянинг оғирлиги, беморнинг ахволига қараб белгиланади. М/и инъекциялар учун препарат стерил инъекция учун сувда ёки 0,5% новокаин эритмасида эритилади. Препаратнинг фақат янги тайёрланган эритмалари ишлатилади. М/и юборишда максимал бир марталик доза 1000000 ТБ ташкил этади. Қуйидаги суткалик дозаларда тавсия этилади: Катталар ва 12 ёшдан ошган болалар учун: бактериал флорани нормал мойиллигида 1000000-5000000 ТБ, оғир инфекцияларда (бактериал эндокардит) 20000000 ТБ ва кўпроқ (60000000 ТБ гача), 1-12 ёшли болалар учун: 1 кг тана вазнига 50000-100000 ТБ, 12 ойгача бўлган эмизикли болаларга: 1 кг тана вазнига 50000-500000 ТБ. Баъзи ҳолларда эмизикли чақалоқлар учун доза кунига 1 кг тана вазнига 1000000 ТБ гача (менингит, сепсис) оширилиши мумкин, янги туғилган чақалоқларга (4 ҳафталиккача бўлганларга) 50000-100000 ТБ (500000 ТБ гача).\nБуйрак етишмовчилиги бўлган пациентларга 20000000 ТБ дан кўп эмас, гемодиализ буюрилган пациентларга эга 10000000 ТБ дан кўп эмас.\nПрепаратни юбориш орасидаги танаффус 4-6 соатдан ошмаслиги керак. Чала туғилган ва янги туғилган чақалоқлар учун (жигарининг яхши ривожланмаганлиги ва препаратни чиқарилишини секинлиги туфайли), ҳамда яққол буйрак етишмовчилиги ёки буйрак ва жигар етишмовчилиги бирга бўлган пациентлар учун препаратни юбориш орасидаги танаффус 12 соатни ташкил этади.\nБош ва oрқа миянинг ва мия қаватларининг йирингли касалликларида препарат эндолюмбал юборилади. Касалликнинг характерига қараб катталарга 5000-10000 ТБ дан, болаларга 2000 дан – 5000 ТБ гача буюрилади (препаратни стерил инъекция учун сув ёки натрий хлоридининг изотоник эритмасида, 1000 ТБ 1 мл ҳисобидан эритилади).\nИнъекция қилишдан олдин (бош мия ички босимининг даражасига қараб) орқа мия каналидан 5-10 мл орқа мия суюқлиги олинади ва у антибиотик эритмасига тенг нисбатда қўшилади. Секин юборилади (минутига 1 мл дан), одатда суткада 1 марта 2-3 кун давомида, сўнгра м/и инъекцияларига ўтилади.\nБўшлиқларга (қорин, плеврал ва бошқалар) препарат катталар учун 1 мл да 10000-20000 ТБ ва болалар учун 1 мл да 2000-5000 ТБ концентрацияда юборилади. Стерил инъекция учун сувда ёки натрий хлоридининг изотоник эритмасида эритилади. Юбориш давомийлиги 5-7 кун, сўнгра м/и юборишга ўтилади. Препарат т/о инфильтратлар атрофига (100000-200000 ТБ 1 мл 0,25%-0,5% новокаин эритмасида) юборилади.\nЮрак касалликлари ёки оғир электролит бузилишлари бўлган пациентларда электролитларни, айниқса калийни юборишга эътибор бериш керак. Диабети бўлган беморларда инъекция м/и қилинганида препаратнинг реабсорбцияси секинлашган бўлади.\nКасалликнинг шакли ва кечишини оғирлигига қараб, препарат билан даволашнинг давомийлиги 7-10 кундан 2 ойгача ва ундан ортиқ бўлиши мумкин.\nПрепаратга ўта юқори сезувчанликда аллергик тери реакциялари (эшакеми ва скарлатинага ўхшаш тери тошмалари), қон таҳлилидаги аҳамиятсиз ўзгаришлар (эозинофилия), бўғимлардаги оғриқлар, ангионевротик шиш кузатилиши мумкин. Анафилактик шокнинг ўлим билан тугаган ҳоллари таърифланган. Эшакеми ҳақиқий пенициллинга бўлган аллергияни кўрсатади ва даволаш курсини дарҳол тўхтатилишини талаб этади. Юқори сезувчанликнинг оғир кўринишлари дори иситмаси, хиқилдоқ шиши, нафас йўлларининг торайиши билан, юрак уришининг кучайиши, бўғилиш ҳуружлари, артериал босимнинг ҳавф туғдирадиган шокка қадар тушиб кетиши, камқонлик (гемолитик анемия), буйракларнинг яллиғланиши билан ифодаланиши мумкин.\nТери замбуруғлари ва пенициллин орасида кесишган аллергия учраши мумкин.\nПрепаратни биринчи қабул қилганда, касал ёки илгари тери замбуруғлари инфекцияси бўлган пациентларда ўта юқори сезувчанлик реакциялари учрайди. Бошқа холларда ўта юқори сезувчанлик реакциялари фақат препарат қайта юборилганида пайдо бўлади. Кам холларда кўнгил айниши, қусиш ёки ичак шиллиқ қаватининг яллиғланиши кузатилади. Даволаш вақтида ёки даволашдан кейинги оғир ва узоқ ич кетиши хақида шифокорга хабар қилиш керак, чунки бу кўринишлар сохтамембраноз колитнинг ривожланишидан далолат беради. Шу кунгача даволаш вақтида сохтамембраноз колит жуда кам холларда кузатилган.\nАлоҳида ҳолларда, препарат юқори дозаларда ва узоқ вақт қўлланилганида қон манзарасини ўзгаришини (оқ ва қизил қон таначалари сонини камайиши, қон ивиши вақтининг ошиши) кузатилиши мумкин. Бу ўзгаришлар мустақил ўтиб кетади.\nКам ҳолларда буйрак етишмовчилиги ёки тиришишга тайёргарлик бўлган пациентларда (кунига 40000000 – 60000000 ТБ дан буйрак фаолияти нормал бўлган пациентларда; кунига 20000000 ТБ дан енгил ёки ўртача оғирликдаги буйрак етишмовчилиги бўлган пациентларда; кунига 10000000 ТБ дан гемодиализ буюрилган пациентларда) тиришиш шаклидаги нейротоксик симптомлар, шунингдек менингизм симптомлари бўлиши мумкин. Препарат м/и юборилганида инъекция қилинган жойда oғриқ бўлиши мумкин.\nСпирохеталар чақирган инфекцияларни, масалан сифилисни даволаш, иситма, этни увишиши, умумий ва ўчоқли белгилари бўлган Герксхаймер реакциясига олиб келиши мумкин.\nПенициллинлар гуруҳи препаратларига ва бошқа антибиотикларга (шу жумладан цефалоспоринларга) юқори сезувчанлик, ҳамда бронхиал астма, эшакеми, тошмали иситма ва бошқа аллергик реакциялари бўлган беморларда қўллаш мумкин эмас. Тутқаноғи бўлган беморларга эндолюмбал юбориш мумкин эмас.\nБошқа антибиотиклар билан мажмуавий даволаш самарасини кучайтиради. Пробенецид, индометацин, фенилбутазон, салицилатлар ёки сульфинпиразонни бир вақтда қабул қилиш препаратнинг чиқарилишини секинлаштиради.\nПрепаратни қабул қилиш қанд, уробилин, оқсил ва аминокислоталарни сийдикда ферментатив бўлмаган усул билан аниқлашда сохтамусбат натижаларга олиб келиши мумкин. Сийдикда альбумин ва 17-кетостероидларни электрофоретик усул билан аниқлашда нотўғри натижалар аниқланиши мумкин.\n60 ёшдан ошган шахсларга суткада 200000000 ТБ дан юқори ва ҳомиладорликда ҳам юқори дозаларда юбормаслик тавсия қилинади.\nЭмизиш даврида қўлланганида янги туғилган чақалоқларда ич кетиши ва шиллиқ қаватларда замбуруғларни ўсиши мумкинлигига эътибор бериш керак.\nҚуруқ, ёруғликдан ҳимояланган жойда 250Сдан юқори бўлмаган хароратда сақлансин.


Уч ота-она уруғ ва тухумидан бир бола яратиш мумкин - BBC Uzbek - Multimedia\nУч ота-она уруғ ва тухумидан бир бола яратиш мумкин\nСўнгги янгиланиш 21 март 2013 - 11:48 GMT\nБритания олимлари бир эркак уруғи ва икки аёл тухум ҳужайрасидан бир бола яратиш мумкинлигини исботлашди. Энди айрим ирсий касалликларни йўқотиш мақсадида бу тажрибани ҳаётда қўллаш учун ҳукуматдан рухсат олишмоқчи. Олимларга кўра айни усул хавфсиз.\nБритания олимлари бир эркак уруғи ва икки аёл тухум ҳужайрасидан бир бола яратиш мумкинлигини исботлашди.\nЭнди онадан болага ўтадиган айрим ирсий касалликларни йўқотиш мақсадида ушбу тажрибани ҳаётда қўллаш учун ҳукуматдан рухсат олишмоқчи.\nОлимларга кўра, айни усул хавфсиз ва тиббий муолажа сифатида қўллаш мумкин.\nБироқ уч одамнинг маний ва тухум ҳужайрасидан бир бола яратиш ахлоққа тўғри келмайди, деган фикрлар ҳам айтилмоқда.\nХуллас, ҳамма гап Британия парламенти бу борада қандай қарор олишига боғлиқ.


30642 Ўқиш режими + -\nОламларга раҳмат Пайғамбаримиз Муҳаммад Мустафо соллаллоҳу алайҳи васалламнинг қутлуғ мавлид ойини кўпгина мусулмонлар қаторида бизнинг мўъжазгина оиламиз аъзолари ҳам ўзгача интиқлик билан кутамиз. Мавлид-ун-Набавий ойида суннат амалларни ихлос ила бажаришга ҳаракат қилишимизнинг ўзи завқли. Еб-ичиш, юриш-туриш, муомала – барчасини ёзадиган бўлсам, аввало, вақт ҳам қоғоз ҳам етмаслиги тайин. Қолаверса, риё бўлиб қолишидан қўрқаман. Келинг, танлов шартини бажариш борасида биргина амалимизни эътиборингизга ҳавола этсам.\n– Ассалому алайкум, дадажон, онажон! – деб қўлларимизни ўпади ўғлим. Бомдод намози, тонгги зикрлардан кейин дастурхон атрофида жамланиб нонушта қиларканмиз, суҳбатимиз мавлид ойи фазилати, Расулуллоҳ соллаллоҳу алайҳи васалламнинг ҳусни хулқлари ҳақида бўлади. Мавлид ойининг илк кунидан оилавий мақолам сўнгида мавлид кунларининг фазлини фарзандларимда намоён бўлаётганидан хурсандлигимни айтмоқчиман. Ўғлимнинг китобларга меҳри шу файзиёб кунларда бошқача-да. Олдин ҳеч эътибор бермаганим – боламнинг Шайх Ҳазратимиз раҳимаҳуллоҳнинг асарларига муҳаббати. Биргина мисол, куни кеча китоб жавонимизни тартибга келтирар экан “Ойи, “Ислом тарихи” қани?” деган саволидан юрагим шавқ ила чулғанди. Негаки, кўплаб китоблар орасида бир китоб кўринмаганини билибди болажоним. Ахир ўзингиз ўйлаб кўринг-а, болаларнинг телефон, компьютер, планшетларга қизиқиши шиддат билан ортиб бораётган бир паллада, менинг 13 ёшли нуридийдамнинг китобга эътибори, ихлосини кўриб қувонмай бўладими? “Олимлар пайғамбарларнинг меросхўрларидир”, деган ҳикмат мағзини ушбу Мавлид кунларида Устозимиз раҳимаҳуллоҳ китоблари мутолааси жараёнида янада теранроқ англамоқда фарзандларимиз. Аллоҳимга беҳисоб мақтовлар, Пайғамбаримизга дуруду салавотлар бўлсин, бизларга улкан бир илм хазинасини ёзиб қолдирган олимларнинг олими Шайх Муҳаммад Содиқ Муҳаммад Юсуф ҳазратларини Роббим раҳматига олсин. Шундай танловларни ташкил этган Сиз муҳтарамалардан Аллоҳ рози бўлсин!\nМавлиди шариф барчамизга муборак!\n00:54 / 28.02.2017 6615\n«Соликка кашф ориз бўлганда унинг ҳиммати тўхтамоқчи бўлса, ҳақиқат ҳайқириқлари унга Талаб қилаётганинг ҳали олдинда, дея нидо қилурлар. Борлиқдаги давоми...\n23:23 / 29.01.2018 1439\n22:42 / 27.02.2017 2819\nБирлашган Араб Амирликларида икки янги бахт ҳамда яхшилик вазирлари тайин қилинди. Бу икки лавозимни аёллар эгаллашди. Бирлашган Араб Амирликларининг бош давоми...\n08:28 / 28.02.2017 3068


Таяммум аҳкомлари - Ўзбек тили - Муҳаммад ибн Иброҳим Тувайжирий\nDOCX 6.2 MB 2019-05-02\nАбдурраҳмон ибн Абзо отасидан ривоят қилади: “Умар ибн Хаттоб ҳузурларига бир киши келиб: “Мен жунуб бўлиб қолиб сув топа олмадим”, деди. Шунда Аммор ибн Ёсир Умар ибн Хаттобга қараб: “Эслайсизми, икковимиз сафарда эдик. Ўшанда (жунуб эдик ва) сиз намоз ўқимадингиз, мен эсам тупроққа юмалаб олиб, кейин намоз ўқидим. Кейин буни Набий соллаллоҳу алайҳи ва салламга айтдим. Шунда Расулуллоҳ соллаллоҳу алайҳи ва саллам икки кафтларини ерга уриб, пуфлаб ташладилар, сўнг икки кафтларини аввал юзларига, кейин икки қўлларига суртдилар-да: “Мана шундай қилсанг, кифоя эди”, дедилар”, деди (Муттафақун алайҳи).\nАбу Саид Худрий разияллоҳу анҳу ривоят қилиб деди: “Икки киши сафарга чиқишди ва намоз вақти кирди, бироқ уларда сув йўқ эди. Шунда улар покиза тупроққа таяммум қилиб намоз ўқидилар. Маълум вақтдан кейин сув топдилар, шунда улардан бири таҳорат қилиб, намозни қайта ўқиб олди, наригиси эса намозни қайта ўқимади. Сўнгра Расулуллоҳ соллаллоҳу алайҳи ва салламнинг ёнига келдилар ва бўлган воқеани айтдилар. Пайғамбар соллаллоҳу алайҳи ва саллам намозини қайтариб ўқимаган кишига: “Суннатни топибсан ва сенга (таяммум билан ўқиган) намозинг етарлидир”, дедилар. Таҳорат қилиб, намозини қайта ўқиган кишига: “Сенга икки марта ажр бордир”, дедилар (Абу Довуд ва Насоий ривояти).


Ўзбекистон Миллий ахборот агентлиги хабар қилади\n4 февраль,2017, 06:50 1304\nПРЕЗИДЕНТИМИЗ ПОЙТАХТИМИЗДА БУНЁД ЭТИЛАЁТГАН ЗАМОНАВИЙ МУЗ САРОЙИ ҚУРИЛИШИ БИЛАН ТАНИШДИ\nПрезидентимиз Шавкат Мирзиёев 3 февраль куни Тошкент шаҳрининг Олмазор ва Бешёғоч кўчалари кесишувидаги ҳудудда барпо этилаётган кўп тармоқли спорт комплекси қурилишини кўздан кечирди.\nДавлатимиз раҳбарининг ташаббуси асосида қурилаётган "Ҳумо" спорт комплекси дизайнида замонавий қурилиш ечимлари ва илғор технологиялар миллий маданият элементлари билан уйғунлашиб кетган. Комплекснинг бинолари кўкда парвоз этаётган бахт ва ҳурлик рамзи – Ҳумо қуши шаклида барпо этилади.\nИншоот икки мажмуадан иборат бўлиб, ундан 60х30 метр ўлчамдаги асосий ва машқ муз ареналари жой олади. Умумий майдони 74 минг квадрат метрни ташкил этадиган иншоот тўрт қаватдан иборат бўлади.\nАренада хоккей матчлари, шорт-трек, фигурали учиш, кёрлинг бўйича мусобақалар билан бир қаторда баскетбол, волейбол, гандбол, футзал, бокс, таэквондо ва бошқа спорт турлари бўйича ҳам беллашувларни ўтказиш имконияти яратилади. Бундан ташқари мажмуа умумхалқ байрамлари, концертлар, кўргазма ва форумлар ташкил этиш учун барча шароитга эга бўлади.\nМажмуанинг муҳандислик тармоқлари, ёнғин ўчириш тизими, ёритиш, вентиляция, иссиқлик манбаи, кондиционерлаш тизимлари тўлиқ автоматлашган бўлиб, тежамкор технологиялар қўлланган ҳолда лойиҳаланган.\nБундан ташқари бино ёнида автомобиллар учун мўлжалланган тўрт қаватли автотураргоҳ қурилиши режалаштирилган.\nПрезидентимиз Шавкат Мирзиёев бундай замонавий спорт иншоотларининг баркамол авлод тарбиясидаги аҳамиятига алоҳида эътибор қаратди, мутасадди раҳбарларга қурилиш жараёнини юқори сифатда амалга ошириш бўйича зарур кўрсатмалар берди.\nТеглар: Олимпизм Президент муз саройи\nАзизжон Ғаниев ўзининг 10 млрдлик трансфери борасида нималар деди? 2597\n“Насаф”нинг молиявий инқирози қачон барҳам топади ёхуд Рўзиқул Бердиев билан интервью 2099\n“Насаф” клуби бош менежери: Азизжон Ғаниевни Европага сотамиз, бизда таклифлар бор 2023\nҚуйи дивизионга тушиб кетган Достонбек Ҳамдамов жамоаси яна премьер-лигада қолишга яқин 1007\nСерхио Рамос: Агар "Реал" ЕЧЛда ғолиб чиқса, "Барса"нинг "Олтин дубли" сояда қолиб кетади 933


Айнийнинг қизи Каримовга мурожаат қилди\n25 май 2022, Тошкент вақти: 10:03\nСадриддин Айнийнинг қизи Ўзбекистон президенти Ислом Каримовни ўз отасининг Самарқанддаги уй-музейини сақлаб қолишга чақирди.\nЛутфия Айнийнинг президент Каримовга йўллаган очиқ хати Тожикистондаги Азия-Плюс агентлигига тегишли сайтга жойлаштирилди.\nСадриддин Айнийнинг қизи ўз мактубида Самарқанддаги музейнинг сақлаб қолинишига катта умид билдирди.\nЎтган ҳафта бир қатор оммавий ахборот воситаларида тожик совет адабиёти асосчиси Садриддин Айний уй-музейининг бузилишига доир хабарлар пайдо бўлган эди.\nҲозирча расмий Тошкент назорати остида бўлган оммавий ахборот воситалари бу мавзуда сукут сақламоқдалар.


Россия билан яқинлашишнинг оқибати ҳеч қачон яхшиликка олиб бормайди! - | Hizb-Uzbekiston.info\nHome›ХАБАР ВА ИЗОҲ›Россия билан яқинлашишнинг оқибати ҳеч қачон яхшиликка олиб бормайди!\nХабар: “Ўзбекистонга расмий сафар билан келган Россия мудофаа вазири Сергей Шойгу 28 апрель куни ўзбекистонлик ҳамкасби Баҳодир Қурбонов билан 2021-2025 йилларга мўлжалланган ҳарбий соҳадаги стратегик ҳамкорликка доир икки томонлама дастурни имзолаган. Кремль Ўзбекистонни КХШТ доирасидаги тадбирларга жалб этмоқчи эканини ҳам айтмоқда”. (“Озодлик” радиоси 28.04.2021й)\nИзоҳ: Ўтган беш йиллик воқеаларга назар ташласак, Россиянинг Шом аҳли устига тонналаб бомба ёғдириб ёш гўдакларни, аёлларни ва қарияларни қираётган жиноятчи, золим ҳукумат эканлиги ҳеч кимга сир бўлмай қолган. Қолаверса, Қримни босиб олганидан бери мусулмон эркагу аёлларни шавқатсизларча таъқиб қилаётган, асир олаётган, ҳамон зулмини давом эттираётган ўша қонхўр ҳам, ўз диндоши бўлган Украина халқини оромини бузиб, чегара олди ҳудудларга аскар, ҳарбий техникасини юбораётган ҳам, ўз манфаати йўлида қулликни ёқлайдиган ва уни рағбатлантирадиган ҳам шу рус ҳукуматидир. Бутун дунё бўйлаб Ислом аҳлига қаратилган исёнларни қўллаб-қувватлаб турган ва буни барчага очиқ-ойдин, ошкора эълон қилаётган ёки бизнинг юртлардан бир тишлам нон топиш илинжида иш излаб борган ишчи муҳожирларга патент нархларини кўтариб, юртдошларимизни топган пулларини тортиб олаётган қароқчи ҳам ушбу рус ҳукуматидир.\nШуларга қарамасдан, Ўрта Осиёнинг малай ҳукмдорлари Россия Федерацияси мудофаа вазири Сергей Шайгуни очиқ чеҳра билан кутиб олганини қандай тушуниш мумкин? Ўрта Осиё ҳукмдорлари у билан ҳамкорлик қилишни ўзлари учун шараф, деб ҳисобламоқдалар. Ваҳоланки, Россиянинг сўнгги икки асрлик тарихига назар солсак, унинг қадами етган юртларга яхшилик ҳам, тинчлик-омонлик ҳам бормаган. Аксинча, у ўзи билан вайронагарчилик, ўлим, таъқиб ва тазйиқ олиб келган. Бунга ўз тарихимиздан ёрқин далиллар тўлиб ётибди. Бизнинг ҳукмдорларимиз эса, азизликни рус ҳукуматидан умид қилмоқдалар. Мусулмонларнинг азизлиги хусусида Аллоҳ Субҳанаҳу шундай марҳамат қилади:\n– “Ҳолбуки, куч-қудрат Аллоҳники, Унинг пайғамбариники ва мўминларникидир”. (Мунофиқун:8)\nБиз ушбу воқеликка ўз хушёрлик марказимиз бўлган Ислом ақидасидан туриб айтамизки, мусулмонлар бир умматдир, уларнинг фикр юритишлари ҳам, дунёқарашлари ҳам, тинчлиги ҳам, ҳаётларидаги ўлчовлари ҳам биттадир. У Ислом (система) мабдасидир. Шундай экан, муаммоларимизга ечим излашда кофирларни қиблагоҳ қилиб олиш очиқ ҳаромдир. Аллоҳ Таоло бу ҳақда Ўз каломида шундай дейди:\nيَاأَيُّهَا الَّذِينَ آمَنُوا لَا تَتَّخِذُوا بِطَانَةً مِنْ دُونِكُمْ لَا يَأْلُونَكُمْ خَبَالًا وَدُّوا مَا عَنِتُّم\n– “Эй мўминлар, ўзларингизни қўйиб, (у мунофиқларни) сирдош дўст тутманглар! Улар сизларга зарар етказишда кучларини аямайдилар ва ёмон ҳолга тушишингизни орзу қиладилар”. (Оли Имрон:118)\nДунёнинг барча ерларида уруш келтириб чиқараётган, мусулмонларни қираётган ва уларни ўлдириш режасини чизаётган ушбу мустамлакачилардир. Бас, шундай экан, юртларимизга тинчлик олиб келишни улардан қандай қилиб кутамиз? Юртларимизга кўз олайтираётган барча мустамлакачи давлатларни ўз ишларимизга аралашишдан ман қилишимиз, ҳатто қадам изларини ҳам супуриб ташламоғимиз даркор. Бу нарса эса, аждодларимизни азизликка олиб чиққан ягона йўл – Исломнинг илоҳий қонунларини ҳаётга олиб келиш билангина амалга ошади. Шунда унинг соясида барча халқлар, шу жумладан, Ўрта Осиё халқлари ҳам тинчлик ва омонликка эришиб, бахтиёр ҳаёт кечирадилар. Аллоҳ Таоло айтади:\n– “Аллоҳ Ўз ишида ғолибдир (яъни Уни Ўзи хоҳлаган ишни қилишдан ҳеч ким маън қила олмайди), лекин одамларнинг кўплари (буни) билмайдилар”. (Юсуф:21)\nTagsРоссия билан яқинлашишнинг оқибати ҳеч қачон яхшиликка олиб бормайди!стратегик ҳамкорликШом аҳлиҳарбий стратегик ҳамкорлик


Самарада муҳожирлар изолятордан қочди\n8 апрелга ўтар кечаси Самарадаги хориж фуқароларини сақлашга мўлжалланган махсус приёмникдан уч нафар муҳожир қочиб кетди. Панжарани аралаб қочган муҳожирнинг иккиси Ўзбекистон фуқароси экани айтилмоқда.\nСамара шаҳрининг Советский тумани Мясокомбинат қўрғонида жойлашган хорижликларни сақлаш махсус изоляторидан душанба кунга ўтар кечаси қочиб кетган уч фуқаро қидирувга берилди.\nСамара вилояти бўйича Ички ишлар бошқармаси бўлим бошлиғи полковник Сергей Гольдштейн Озодликка 30 ва 27 ёшдаги Ўзбекистон ҳамда 32 ёшдаги Тожикистон фуқаролари Россия Федерацияси ҳудудида маъмурий қонунбузарлик содир этгани учун депортация қилинишини кутиб ўтирганини билдирди.\n- Улар маъмурий жавобгарликка тортилган. Шунинг учун қайта қўлга олинса ҳам, белгиланган муддатни ўтириб, ўз мамлакатларига жўнатилади. Ҳозирча уларни қидириш ишлари давом этмоқда. Уларни депортация қилиш тўғрисида суд қарори бор,- деди Самара вилояти Ички ишлар бошқармаси расмийси полковник Сергей Гольдштейн.\nСергей Гольдштейн ўзбекистонлик ва тожикистонлик маҳбуслар кечаси соат 2 ларда камера деразасидаги темир панжарани аралаб қочган, дейди. Бу ҳодисага йўл қўйган мансабдор шахслар ва уларнинг раҳбарларига нисбатан хизмат текшируви бошлангани, аниқланган айбдорларга нисбатан қаттиқ жазо чоралари қўлланилишини ҳам билдирди, тергов қўмитаси вакили.\nМазкур ҳодисалар ортидан, Санкт-Петербург ва Ленинград вилояти Хориж фуқароларини сақлаш маркази бошлиғи Виталий Улаев ўз лавозимидан озод этилган эди.


Аёлларни эъзозлаган юрт албатта буюк бўлади\n05.01.2019 Муаллиф haqiqat.uz\nПрезидентимизнинг Олий Мажлисга Мурожаатномасини барчамиз катта ҳаяжон ва зўр қизиқиш билан тингладик. 2019 йилнинг Фаол инвестициялар ва ижтимоий ривожланиш йили, деб эълон қилиниши эса олдимизда турган улкан вазифаларни амалга оширишда, албатта, муҳим аҳамият касб этади.\nДавлатимиз раҳбари Мурожаатномада айни вақтда ногиронлиги бўлган болалар ва уларнинг оила аъзоларини, 16 ёшгача боқувчисини йўқотганларни ижтимоий муҳофаза қилиш масаласи доимо эътиборда туриши лозимлигини қайд этди. Умрини ногирон фарзанд парваришига бағишлаган оналар учун алоҳида ижтимоий нафақа тури жорий этилиши ҳақидаги таклиф эса, чин маънода катта воқеа бўлди. Аслида шунинг ўзи ҳам инсон омили ва ижтимоий ҳимоясига бўлган юксак ғамхўрлик намунасидир.\nШунингдек, хотин-қизларни иш билан таъминлаш, оғир вазиятга тушиб қолган аёлларга ёрдам бериш, уларнинг ижтимоий ҳимоясини кучайтириш масалаларига алоҳида эътибор қаратилди.\nВилоятимизда ўтган вақт мобайнида оғир ижтимоий вазиятга тушиб қолган 5 минг 325 нафар хотин-қиз махсус дастур асосида иш билан таъминланди. 154 нафар аёлга Хотин-қизларни ва оилани қўллаб-қувватлаш жамоат фонди ва вилоят ҳокимлиги томонидан намунавий лойиҳадаги арзон уйларнинг дастлабки тўлови тўлаб берилди. Хотин-қизлар бандлигини таъминлаш, меҳнат шароитини яхшилаш, қишлоқ жойларда яшовчи хотин-қизларни хусусий тадбиркорликка йўналтириш борасида самарали ишлар амалга оширилмоқда. Жорий йилнинг ўтган даврида 42 мингдан зиёд хотин-қиз ишга жойлаштирилди. 2 минг 316 нафар хотин-қизга 133 миллиард 780 миллион сўм миқдоридаги имтиёзли кредитлар ажратилди.\nДарҳақиқат, бугун ўзбек аёллари давлат ва жамият ардоғида, эътиборида. Ҳозирги кунда оналик ва болаликни муҳофаза қилиш, опа-сингилларимизнинг оғирини янада енгиллаштириш, уларнинг қобилият ва имкониятини рўёбга чиқариш, лўнда қилиб айтганда, аёллик бахтини бериш бўйича кенг кўламли ишлар изчил давом эттирилмоқда. Оналик ва болаликни муҳофаза қилиш, тиббий хизмат сифатини ошириш борасидаги ишлар ҳам барчамизни мамнун этмоқда.\nАлбатта, 2019 йилда бу борадаги ишлар янги босқичга кўтарилади. Президентимизнинг ҳар бир таклифи ҳаётимизда том маънода тарихий бурилиш ясайди, юртимизда демократия ва эркинлик ғояларининг мустаҳкам қарор топишига, халқимиз фаровонлигини янада юксалтириш ва Ватанимиз тараққиётига хизмат қилади.\nФарғона вилояти ҳокими ўринбосари,\n« Тиббиёт бирлашмаларига янги автомашиналар\nМиллат маънавиятининг ёрқин намоёндаси »\nБош саҳифа - 340 545 та


Mercedes жамоасида Нико Росбергнинг ўрнини ким эгаллаши маълум бўлди\n13:42 / 17.01.2017 2537\nMercedes Формула-1 жамоасида келаси мавсумдан финляндиялик Вальттери Боттас иштирок этади. У ўз фаолиятини якунлаган Нико Росберг ўрнига келади. Спортчи билан шартнома имзолангани душанба, 16 январь куни расман тасдиқланди.\nБоттас кейинги мавсум учун Williams жамоаси билан шартнома имзолаб бўлганди, бироқ «Мерседес» сафида 2017 йилги пойгаларда қатнашишга қарор қилди. Унинг Williams’даги ўрнини ўтган йили ўз фаолиятини якунлаши ҳақида маълум қилган, бироқ кейинчалик пойгаларга қайтишга қарор қилган Фелипе Масса эгаллайди. Масса билан ҳам бир йиллик шартнома имзоланди.\nВальттери Боттас Формула-1’да 2013 йилдан иштирок эта бошлаган. У ўтган мавсумни саккизинчи ўринда якунлади.\nФормула-1: Вальттери Боттас Бокудаги босқич ғолиби бўлди ва пешқадамга айланди


14 ноябр куни Жазони ижро этиш федерал хизмати (ФСИН) нинг Новосибирск область бош бошқармасига қарашли 18- аҳлоқ тузатиш колониясида сақланаётган маҳбуслар орасида ошпазлик танлови ўтказилди.\n18- колония бошлиғининг кадрлар ва тарбиявий ишлар бўйича муовини Евгений Горбань “Колониянинг энг зўр ошпази” лавозими учун курашга Тожикистон, Озарбайжон, Ўзбекистон ва Россия давлатлари номидан вакиллар сайланганини маълум қилди.\nЮқорида тилга олинган бошқарма матбуот хизматининг Озодликка берган маълумотига кўра, қаттиқ режимли 18- колониядагига ўхшаш тадбир Красноярскдаги колонияда ўтказилган.\nМусобақа иштирокчилари бир хил масаллиқдан бир турдаги таом – палов тайёрлашда ўз маҳоратларини намойиш этдилар.\nИштирокчиларнинг ошпазлик қобилиятларини баҳолаш учун машҳур шоумен ва ошпаз Сева Мокин атайлаб таклиф қилинди.\n- Булар шундай шароитларда овқат пиширишга тайёр эканликлари ва бу ишни ажойиб маҳорат билан амалга ошираётганига қойил қолдим. Паловнинг ҳар бир тури ўзгача миллий усулда тайёрланди, дейди бошловчи Сева Мокин.\nТожикистонлик ошпаз Султон Очилов палов кўплаб мамлакатларнинг миллий таомига айлангани ва ҳар бир мамлакатда уни тайёрлашнинг ўзига хос сирлари борлигини гапиради.\n- Бу бизнинг миллий таомимиз. Ёшлигимиздан уни тайёрлашни ўргатиб келишади. Ош дилдан тайёрланса, ширин бўлаверади, дейди тожикистонлик Султон Очилов.\nВа ниҳоят таомлар пишди. Ҳакамлар ҳар бир лагандан тотиб кўрди ва ўзбек ошпази тайёрлаган паловни "энг мазали", деб топди.\n- Бу ошпазлар танлови ғолиби этиб 3- рақам остида иштирок этган Искандаров Неъмат танланди, деди жюри раиси.\nЖюри аъзоларига ёқиб тушган ошни пиширган ўзбекистонлик Неъматжон Искандаровга ошпазлик соврин топширилди. Шунингдек, ошпазлик танлови иштирокчиларига 18- қаттиқ режимли колония раҳбарияти томонидан яқинлари билан қўшимча учрашиш ва посилка олиш ҳуқуқи берилди.\nЖазони ижро этиш федерал бош бошқармасининг Озодлик Радиосига маълум қилишича, 18- колонияда оғир жиноят содир этганлар сақланади.


"Азовсталда" 265 нафар жангари таслим бўлди - видео - 17.05.2022, Sputnik Ўзбекистон\n"Азовсталда" 265 нафар жангари таслим бўлди - видео\n"Азовсталь"да қурол топширган жангарилар орасида 51 нафар оғир ярадорлар бор. Улар дарҳол Новоазовск касалхонасига юборилди. 17.05.2022, Sputnik Ўзбекистон\nТОШКЕНТ, 17 май - Sputnik. "Азовсталь"да қуршовга олинган жангарилардан 265 нафари таслим бўлди, деб хабар қилди Россия Мудофаа вазирлиги. Таъкидланишича, Мариуполда қуршовда қолган “Азов” жангарилари асирга туша бошлашган. Ўтган сутка давомида 265 нафар жангари қурол топширган, улардан 51 нафари оғир ярадор. "Ярадорлар ДХРдаги Новоазовск касалхонасига йўналтирилди," - дейилган хабарда.\nКадры сдавшихся в плен боевиков с "Азовстали"\nМинобороны России после сообщения о сдаче в плен 265 боевиков с "Азовстали" публикует видео\n"Азовсталь"да қурол топширган жангарилар орасида 51 нафар оғир ярадорлар бор. Улар дарҳол Новоазовск касалхонасига юборилди.\nТОШКЕНТ, 17 май - Sputnik. "Азовсталь"да қуршовга олинган жангарилардан 265 нафари таслим бўлди, деб хабар қилди Россия Мудофаа вазирлиги.\nТаъкидланишича, Мариуполда қуршовда қолган “Азов” жангарилари асирга туша бошлашган. Ўтган сутка давомида 265 нафар жангари қурол топширган, улардан 51 нафари оғир ярадор.\n"Ярадорлар ДХРдаги Новоазовск касалхонасига йўналтирилди," - дейилган хабарда.


Ўзбекистон ҳозирданоқ Қозоғистон бозорини йўқотмоқда\nҚозоғистонлик кузатувчилар Ўзбекистон ҳукуматининг мамлакатдан мева-сабзавотларни олиб чиқишга тўсиқлар яратаётгани ўзбек маҳсулотлари Марказий Осиё бозорларида ўз ўрнини йўқотиб қўйишига олиб келиши мумкинлигини таъкидламоқда.\nБу йилги қиш қаттиқ келгани Ўзбекистон ва Тожикистонда қишлоқ хўжалик маҳсулотлари ҳосилининг катта қисми йўқотилишига сабаб бўлди. Бу эса мазкур маҳсулотларнинг асосий истеъмолчиларидан бўлган қозоғистонликларга ҳам ташвиш келтирди. Қўшни мамлакатлардан келтириладиган маҳсулотлар нархлари ошиб кетгани аҳолиси нисбатан бадавлатроқ яшайдиган Қозоғистон учун ҳам оғирлик қилмоқда. Бу ҳолат, айниқса, мамлакатнинг жанубий ҳудудлари бозорларида яққол сезиляпти.\nЖанубий Қозоғистон бозорларида Ўзбекистодан келтирилган мева-сабзавот камайиб кетганини айтади чимкентлик бир суҳбатдош.\n“Шу вақтгача Жанубий Қозоғистон бозорларини, асосан, Ўзбекистон деҳқонлари ўз маҳсулотлари билан таъминлаб келган. Афсуски, охирги пайтларда Ўзбекистондан келтирилган маҳсулотлар анча қимматлаб кетди. 10 йилларча аввал Ўзбекистондан келтирилган маҳсулотлар бозорнинг 80-85 фоизини эгаллаган бўлса, ҳозир Эронникидан ҳам камайиб кетди. Эрон олмалари, хурмолари Ўзбекистонникига нисбатан анча арзон,- дейди чимкентлик суҳбатдош.\nОлмаота бозорларида ҳам Хитой ва Эрондан келтирилган мева-сабзавотлар Ўзбекистонникидан кўра анча кўп.\n“Чегарадаги муаммо туфайли Ўзбекистондан олиб келиш қимматга тушяпти. Ўзбекистонда қиш совуқ келганидан иссиқхоналардаги маҳсулотларни совуқ уриб кетди. Ҳозир Ўзбекистондан олиб келинаётган помидор 500 танга (100 танга - 1000 сўм), бодринг 600 танга, Хитойники 300 танга”,- дейди бозордаги сотувчилардан бири.\nҚозоғистон бозорларида ўзбек мева-сабзавоти нархининг бошқа хорижий давлатлардан олиб келинаётган шу турдаги маҳсулотларга нисбатан қимматлиги Ўзбекистон ҳукуматининг мамлакатдан мева-сабзавотлар олиб чиқилишига турли тўсиқлар қўяётгани билан изоҳланаётир.\nҲозирнинг ўзида Қозоғистон бозорларида Ўзбекистондан келтирилаётган мева-сабзавот ўрнини Хитой мева-сабзавотлари эгаллаётганини кўриш мумкин. Бу жараён жуда тез ва фаол равишда амалга ошяпти.\n“Агар Ўзбекистон ҳукумати бундай қаттиқ чоралар кўришни давом эттираверса, бу ўзбекистонлик тадбиркорлар учун жуда жиддий муаммолар туғдириши мумкин. Ўзбекистондан мева-сабзавотларни экспорт қилиш кейинчалик либераллаштирилиши мумкин, аммо у вақтгача Ўзбекистон Марказий Осиё бозорларидаги ўз ўрнини йўқотиб қўяди”,- дейди қозоғистонлик кузатувчилар.


G20 мамлакатлари терроризм, қашшоқлик, очлик билан курашади\n21:33 / 08.07.2017\nG20 мамлакатлари жаҳон ҳамжамияти қаршисида турган замонавий чақириқларга қарши курашишга бел боғламоқда. Улар терроризм, қашшоқлик, очлик каби муаммоларга қарши курашиш ниятидалар, дейилади Ҳамбургда бўлиб ўтган G20 саммити натижаларига доир коммюникеда.\n"Биз жаҳон ҳамжамияти қаршисида турган умумий муаммолар, хусусан, терроризм, инсонлар кўчиши, қашшоқлик, очлик, саломатликка таҳдид, иш ўринлари барпо қилиш муаммолари, иқлим ўзгаришлари, энергетика хавфсизлиги, тенгсизлик, шу жумладан гендер тенгсизлигига қарши курашиш ниятидамиз", — дейилади хабарда. Унда таъкидланишича, мазкур масалаларни ҳал этиш мустаҳкам ривожланиш ва барқарорлик асосидир.\nБундан ташқари, G20 мамлакатлари 2025 йилга келиб, барча фуқароларни рақамли алоқа билан таъминлаш каби илғор ғояни ҳаётга татбиқ этишни мақсад қилишган.\nG20 давлатлари 2025 йилга келиб барча инсонларни рақамли алоқа билан таъминлашга интилар экан, эркин ахборот алмашинувини қўллаб-қувватлайди, дейилади коммюникеда.\nЯкуний ҳужжатда қайд этилишича, G20 мамлакатлари шахсий ҳаёт, маълумотларни муҳофаза қилиш ва интеллектуал мулк ҳуқуқини ҳурмат қилган ҳолда эркин ахборот алмашинувини қўллаб-қувватлайди.


"Ғира-шира шомдан оппоқ тонггача" китоби, Носир Фозилов\nРоманы, рассказы, Стихи, поэзия, Комедии, Юмор и Сатира, Биографии, Мемуары и эссе\n«Мен адабиёт деб аталмиш қутлуғ даргоҳга қадам қўйганимдан бери буюк устозларимнинг, дўсту биродарларимнинг меҳру оқибатларини туйиб яшадим, - дейди ёзувчи Носир Фозилов. - Ҳукуматимизнинг, уюшмамиз раҳбариятининг елкамга қўйилган кафти ҳароратини ҳар сонияда, ҳар соатда сезиб яшадим. Агар яратган Эгам умр берса, баҳоли қудрат ижод қилиб, шу зайил яшаяжакман...”\nАдибнинг шукроналик билан айтган бу сўзлари бежиз эмас. Унинг адабиёт деб аталмиш нафосат бўстонига қадам қўйганига 60 йилдан ошди. Мана шу йиллар давомида у ўз танлаган йўлидан, мақсадидан оғишмай, сидқидилдан хизмат қилиб келяпти. Бу гапларни қўлингиздаги «Ғира-шира шомдан оппоқ тонггача» деб номланган китобга киритилган адиб ҳақидаги» мақолалар, шеърий алқовлар, жадал хатлару мактублар ҳамда қувноқ ҳангомалар тасдиқлайди.\nРасулуллоҳ Саллалоҳу Алайҳи Васаллам сийратлари. Ар-Раҳиқул Махтум (Муҳрланган жаннат шароби)


Тошкент қувур заводи металлургия маҳсулотларини ишлаб чиқармоқда\n11:26 / 13.05.2015 1976\nТошкент қувур заводи ўтган йилдан бошлаб майда нав, иссиқ чигирланган металл прокати (диаметри 6,5 ммдан 12 ммгача бўлган ингичка чивиқ пўлат) ишлаб чиқаришга киришди.\nБу ҳақида “Тошкент қувур заводи” қўшма корхонасининг 2 – ишлаб чиқариш мажмуаси бошлиғи Зафар Норхўжаев маълум қилди.\nУнинг сўзларига кўра, янгидан бунёд этилган замонавий, юқори самарали металлургия мажмуасининг биринчи навбати лойиҳа қуввати 250 минг тоннани ташкил этган.\n“Ушбу мажмуанинг қурилиши мисли кўрилмаган даражада қисқа муддат, яъни бор-йўғи 14 ой мобайнида пойтахтимизнинг Сирғали саноат ҳудудида амалга оширилди. Мажмуани барпо этишга хорижий таъсисчилар катта сармоялар киритдилар, бу эса ўз навбатида лойиҳанинг муваффақиятини таъминлади. Хитой металлургия институти томонидан лойиҳалаштирилиб, ушбу мамлакатнинг энг йирик ишлаб чиқарувчилари томонидан тайёрланган замонавий юқори самарали асбоб-ускуналарни монтаж қилиш ва ишга тушириш чора-тадбирлари бевосита хитойлик юқори малакали техник мутахассислар ва ишчилар иштирокида ўз вақтида ва сифатли қилиб бажарилди. Натижада, республикамизда талаб катта бўлган импорт ўрнини босувчи пўлат қувурларнинг йирик ишлаб чиқарувчиси сифатида фаолият бошлаган корхонамиз, яна металлургия маҳсулотларини ишлаб чиқарувчи йирик корхонага ҳам айланди”, – дея таъкидлади Норхўжаев.\nУ корхонада ўрнатилган металл ёядиган машинанинг узунлиги деярли бир километрни ташкил этишини, айрим техник-иқтисодий кўрсаткичлари ва конструкторлик ечими бўйича ушбу ускуна нафақат Марказий Осиё, балки МДҲ минтақасида ҳам ягона эканлигини билдирди.\n“Жорий йилда корхона томонидан биргина металлургик маҳсулотларни 200 минг тонна ҳажмда ишлаб чиқариш режалаштирилган. Ўрта муддатли истиқболда квадрат ва олти бурчакли кўндаланг кесимли чивиқларни серияли ишлаб чиқаришни йўлга қўйиш назарда тутилган. Шунда Тошкент қувур заводининг ўрнатилган ишлаб чиқариш қувватлари йилига 500 минг тонна юқори ликвидли маҳсулотга яқинлашади”, – дея таъкидлади корхона вакили.


Мақолалар мазкур саъна бўйича сараланган: Четверг, 01 Сентябрь 2016\nМамлакатимиз мустақиллигининг 25 йиллиги муносабати билан Ўзбекистон Республикаси Президенти Ислом Каримов номига хорижий давлатлар ва ҳукуматлар, нуфузли халқаро ташкилотлар раҳбарлари, таниқли жамоат арбоблари, ишбилармон ва академик доиралар вакилларидан самимий қутловлар келиб турибди. Уларда давлатимиз раҳбарига бахт-саодат ва муваффақиятлар, Ўзбекистон халқига тинчлик-омонлик, доимий равнақ ҳамда фаровонлик каби эзгу истаклар изҳор этилган.\nАввал хабар қилинганидек, давлатимиз раҳбари Ислом Абдуғаниевич Каримов ўтган шанба куни инсульт касаллиги билан даволанишга ётқизилган эди.\nСуръат ва сифат уйғунлиги\nИшлаб чиқариш тармоқлари ривожида хорижий сармояларнинг ўрни беқиёс. Шу боис давлатимиз чет эллик ишбилармонлар учун қулай инвестиция муҳити яратишга доир устувор вазифалар ижросини изчил қўллаб-қувватлаяпти. Натижада маҳаллий тадбиркорларимиз билан мустаҳкам алоқалар ўрнатиш, қўшма корхоналар ташкил этиш истагидаги хорижий ишлаб чиқарувчилар сафи тобора кенгайиб бормоқда. Бу борадаги амалий саъй-ҳаракатлар самараси енгил саноат корхоналари фаолиятида ҳам кўзга яққол ташланади.\nСаҳро бағридаги улкан мажмуа\nУстюрт газ-кимё мажмуаси фаолиятининг дастлабки йилиданоқ йирик экспортчи сифатида дунёда шуҳрат қозонмоқда.\nИстиқболли лойиҳаларни қўллаб-қувватлаш — бош мезон\nИстиқлол йилларида бизнес юритиш эркинлаштирилиб, тадбиркорлик ҳаракатига кенг йўл очилди. Натижада соғлом рақобат муҳити вужудга келди. Бу эса бозор инфратузилмаси такомиллаштирилиши, молия-банк тизими фаолияти кўлами кенгайтирилишига замин яратди. Айниқса, кичик бизнес субъектларининг аграр соҳадаги инвестициявий лойиҳаларини қўллаб-қувватлаш, қишлоқ хўжалиги маҳсулотлари таркибини диверсификация қилиш ва экспорт салоҳиятини юксалтириш бўйича амалга оширилаётган ишларни алоҳида таъкидлаш лозим.\nКеча мамлакатимиздаги барча олий ҳарбий таълим муассасаларида биринчи курсга қабул қилинган курсантларнинг Ҳарбий қасамёд қабул қилиш маросимлари бўлиб ўтди.\nИстиқлол берган имконият\nкартография соҳаси ривожида туб бурилиш ясади\n«Тараққиётингиз бардавом бўлсин»\nЮртимизнинг гўзал манзаралари, бетакрор табиати, бой маданий меросимиз ҳамда урф-одат ва анъаналаримиз хорижликларни ўзига мафтун этиб, уларнинг Ўзбекистон ҳақидаги тасаввурларини янада бойитмоқда. Сафар таассуротларини ўртоқлашган чет эллик меҳмонларнинг фикр-мулоҳазаларидан ҳам буни англаш мумкин.\n...“Кўҳна ва боқий Бухоро” маданий марказига қадам қўяркансиз, беихтиёр қалбингизда фахр ҳамда ифтихор туйғулари жўш уради. Зеро, бундан олти йил аввал Юртбошимизнинг ғояси, ташаббуси билан барпо этилган мазкур мажмуа халқимиз ақл-заковати, бунёдкорлик салоҳиятининг чинакам намунасидир.\nХалқаро турнирлардаги натижалар\nТеннис бўйича Ўзбекистон аёллар терма жамоаси аъзолари Хитой ва Қозоғистондаги мусобақаларда иштирок этмоқда.


Мактаб формаси: можаро тугагани йўқ. Тадбиркор ўз маҳсулотига харидор топа олмаяпти\nКуни кеча, 4-август куни Тошкентдаги "Пушкин" майдонида "Ўзтўқимачиликсаноат" уюшмаси ташаббуси билан ягона мактаб формаси намойишига бағишланган промо-акция ўтказилди.\nБеларус Ўзбекистонга нима таклиф қилиши мумкин\nЎзбекистон президенти 31 июль куни расмий ташриф билан Беларусга келади. Sputnik колумнисти Александр Шпаковский эришилган натижаларни ҳисобга олган ҳолда икки мамлакат ўртасида ҳамкорлик истиқболлари ҳақида фикрларини билдирди.\nТожик-қирғиз чегарасидаги можарони ҳал этишда Ўзбекистон тажрибаси ёрдам беради\nЕвроосиё таҳлил клуби раҳбари, халқаро масалалар бўйича Россия кенгаши эксперти Никита Мендкович, Эмомали Раҳмон ва Сооронбай Жээнбековнинг чегараолди ҳудудидаги учрашувига изоҳ берди.\nУкраина хавфсизлик хизмати нега Россия танкерини қўлга олди – эксперт изоҳи\nУкраина хавфсизлик хизмати нима сабабдан Россия танкерини қўлга олди ва бундан кўзланган мақсад нимадан иборат эди?\nЎзбекистоннинг энг ёш ҳокимларидан бири Ҳожиакбар Тиллашайхов қисқа давр ичида қандай ишларни бажара олди, кўпчилик наздида энг оғир ва муаммоли саналган ҳудуд – Яшнободни у истиқболда қандай ўзгартирмоқчи?\nСамарқанд шаҳрида "Россия давлат жисмоний тарбия, спорт, ёшлар ва туризм университети" филиали ташкил этилди. Ушбу таълим даргоҳи битирувчилари орасида 172 нафар Олимпия, Европа ва жаҳон чемпионлари бор. Лев Яшин, Евгения Медведеа, Павел Бурелар шулар жумласидан


Конор МакГрегор: Мени Мейвезер эмас, фақатгина Диас қулатган\n8 ноябрь, 2017, 14:49\nUFCнинг енгил вазн тоифасидаги чемпион Конор МакГрегор профессиональ спортдаги фаолияти давомида фақатгина бир маротаба кучли зарба ўтказиб юборгани боис фаолиятини якунлаш учун ҳеч қандай сабаб йўқлиги ҳақида тўхталиб ўтди.\n– Мен 29 ёш бўлишимга қарамай, жуда ҳам кўп муваффақиятларга эришдим. Тўғри бу юксалишлар осон бўлмади. Ҳар бир ғалабамга эришиш учун тинимсиз меҳнат қилдим. Мухлисларим мени фақат жангда ва мусобақа олдидан ўтказиладиган машғулотларда кўрган. Бироқ мен бу чўққини забт этгунимга қадар жуда кўп йўлни босиб ўтдим. Мен ўзимни бошқа спортчилар билан таққослар эканман, улар каби кўп жароҳатлар олмадим ва мени ҳеч ким синдира олмади.\nМен фақатгина бир маротаба оғир зарба ўтказиб юборганман. Ҳаттоки, Флойд Мейвезер билан жангда ҳеч қандай оғир зарбалар ўтказмадим, фақатгина бироз унга нисбатан толиқиб қолдим. Юқорида айтганимдек фаолиятим давомида бир маротаба – Диасга қарши ўтган баҳсда оғир зарба ўтказиб юборганман. Ҳали ёшман ва менда ҳеч қандай оғир жароҳатлар йўқ. Шу сабабли ҳам профессиональ спортдаги фаолиятимни давом эттираман.